
Naomi v/d Biezen y Cathy Hernandez 
ta celebra ambos nan graduacion 
di HAVO na Co legio Arubano 



5 9 %VW 0 & 61% HAVO 

Colegio Arubano ta celebra un di e porcentahenan mas halto despues di varios aha 



NA Vodellaan diabierna atardi tabata tin dobel celebracion no 
solamente pa e Victoria di Hulanda pero tambe pa e recien gradu- 
adonan di ana 2008. Alumnonan di Colegio Arubano den exam- 
enklas di VWO y HAVO a haya sa den e famoso hal e resultado 
den 1ste tijdvak di nan examens. Almenos 59% di VWO y 61% di 
HAVO a gradua te aworaki. Pa aigun alumno ainda tin speransa 
den e 2de tijdvak logra subi un punto pa gradua, pero pa hopi lo 
tin cu purba otro ana atrobe. E resultado di HAVO ta 15% mas cu 
ana pasa, VWO a keda casi mesun mesun halto. E euforia a wordo 
celebra cu champagne, rum, vodka, cerbes y djen alegria. Den e 
prome siman di Juli lo haci entrega oficial di e diploma na Renais- 
sance Convention Center na tur esnan cu a logra gradua. 

Aruba conoce un morto mas den trafico 

Ta trata di Guido Alexander Cano Lenis di 22 ana 


UN testigo ta yama Warda di Polis diasabra pa 00.25 di madruga, 
y ta bisa polis cu e ta na altura di Rococo Plaza y el a tende un sla 
masha duro mes. El a bay mira un ke otro y a nota cu un auto Toyota 
Tercel cora number A-10623, a dal den un pal’i luz. 

Despues polis ta bolbe haya otro yamada pa manda ambulance 
cu urgencia, como cu e chofer ta gravemente herida, of morto 
den e auto. 

Mesora polis a manda Brandweer y ambulance. Despues cu a saca 
e victima for di e auto a transporte pa poli cu urgencia, pero pa 
00.45 dr. Wiering a constata cu e hoben Guido Alexander Cano 
Lenis, naci na Colombia dia 19 di april 1986 a muri dor di e golpi- 
nan cu el a haya den e accidente. Paz na su restonan. 

Causa di e accidente fatal aki ta ser investiga, ya cu e.o. tin testigo ta 
bisa, cu un van cu te ainda ta misterioso, a dal e auto Toyota Tercel 
aki na su parti patras, net ora e ta bay pasando y consecuentemente 
a pone e chofer, Guido Cano Lenis perde control y asina a bay dal 
riba e pal’i luz cu e consecuencia fatal. 

Pesey expertonan di trafico ta pidi testigonan cu por a mira algo, 
pa tuma contacto cu nan na Warda di Polis na Balashi. 




Cuido medico na 
Aruba no a cambia 
pa mihor 

DR. Oswaldo Anaya, internista cu a cuminsa traha na Aruba 35 ana 
pasa ta di opinion cu hospital no ta cambiando pa mihor. E hecho 
cu ta trese un superspecialista no kiermen cu a mehora medicina 
hopi. E cuido di medicina na Aruba tin diferente facetanan cu 
no ta bon y dr. Anaya tin dudanan cu esaki lo wordo cambia den 
futuro sercano. 

E ta considera cu e dokternan ta wordo trata como personal di cas 
ilegal caminda cu ana tras ana mester a bai AZV pa wak si ta renova 
nan contract of no, algo cu e ta considera un insulto tremendo. 


Prijs di material di construccion y di labor 
ta un challenge grandi pa FCCA 


ULTIMO tempo FCCA a cum- 
pra diferente tereno pa por con- 
strui proyectonan middelstand, 
segun Franklin Leest, vocero 
di FCCA. Esaki nan ta yama 
afkruiselings financiering, esta 
cu e grandinan lo mester por 
paga pa construi pa e chikito- 
nan. Na momento cu desaroya 
proyectonan mediano, nan 
pagonan por sirbi pa haci inver- 
sionnan pa e grupo social. 
Leest ta splica cu hopi bia- 


ha FCCA mes no ta busca e 
terenonan, y mas bien ofertanan 
ta bin riba mesa caminda perso- 
nanan cu pa ahanan tabatin 
terenonan propiedad y mirando 
cu nan ta birando grandi y por 
ta ningun otro hende kier tuma 
e propiedad over, nan ta aserca 
FCCA pa bende e tereno. 

Un challenge cu FCCA tin na e 
momentonan aki ta aumento 
di material di construccion y 
tambe di labor. Segun Franklin 
Leest lo cual por haci pa por 


manete un prijs cu e grupo 
social por afford ta pa haci e 
construccion mas chikito y esey 
hopi biaha no ta dje bon ey. 

FCCA no ta importa ainda 
material di construccion, pero 
si ta den pensamento. Esaki a 
wordo haci den pasado y otro 
fundacionnan na Antiyas ta 
haciendo esaki. Te na e momen¬ 
tonan aki tur material cu FCCA 
ta cumpra ta cu contratonan cu 
companianan local. 

Di acuerdo cu conseho cu Hunta Directiva di APA N.V. a haya 

Laga ASTEC bid tambe pa cu operacion di haf di container 


NOS di AWEMainta a haya 
informacion aigun dia pasa, cu 
e compania Hulandes, Hunta 
Directiva di Aruba Ports Au- 
thority a contrata pa yuda den e 
mudamento di haf di container 
pa Barcadera, a cuminsa na 
bisa, cu mester cuminsa na 
“corta vet” den operacion di 
APA N.V. y consecuentemente 
di ASTEC. 

Pero buscando aki-aya nos in¬ 
formacion, ydespues di analisa 
declaracion di Minister ing. Edi¬ 
son Briesen, kende a bisa cu nan 


a haya un bon formula awor pa 
muda haf di container, AWE¬ 
Mainta por a compronde cu e 
proposicion cu tin riba mesa 
awor ta, cu lo bai na habri bid- 
ding pa tur esnan interesa den 
e haf di container, incluso pa 
ASTEC.Di e forma aki lo bai na 
genera un cantidad di placa, 
y esun cu gana e bidding lo 
financia e mudamento aki. Nos 
di AWEMainta a yega di bisa 
caba, cu den tur e ehercisio cu 
APA N.V. a bin ta haci pa haya 
financiamento di mudamento 


di haf di container pa Barcad¬ 
era, no a tene cuenta of nunca 
a invita ASTEC pa participa. 
Siendo cu ASTEC tin tur me- 
dionan financiero pa cumpli cu 
e trabao aki. 

Cu e bidding aki, lo habri e po- 
sibilidad pa ASTEC participa, 
maske cu di otro banda, mester 
bisa cu APA N.V. no a trata 
ASTEC como un partner, siendo 
hopi ana di relacion. Hasta por 
corda cu tabatin hasta casonan 
den Corte entre APA N.V. y 
ASTEC, relaciona cu e tarifanan 


cu ASTEC ta cobra pa procesa 
carga den haf.Tambe e con- 
seheronan Hulandes a conseha 
Hunta Directiva di APA N.V. pa 
por lo pronto lubida riba e parti 
pa desaroya haf di Oranjestad, 
como un real-estate, esta cu 
mester bai awor na construi 
shopping-mall, combina cu 
condo’s. Esey no ta un prioridad 
aworaki, mirando cu tin hopi 
shopping-mall y condo’s caba 
den plan pa ehecuta. Si lo bai 
over na desaroya e haf den uno 
pa atende crucero. 


Esaki ta otro decision cu lo a cai 
ultimo dianan aki, y como tal 
a kida un peso for di lomba di 
APA N.V., cu a kere cu mester 
bai desaroya mudamento di haf 
di container, cu un operador cu 
lo mester bai desaroya e parti di 
real-estate tambe.Pone esaki un 
banda, APA N.V. lo tin suficiente 
tempo pa negocia cu cualkier 
otro grupo interesa, pa cual a 
ser bisa, cu no ta descarta Royal 
Caribben International atrobe, 
cu ta sigui interesa, y asina 
tambe Carnival Cruises. 


Hoben sin rijbewijs, 

coriendo auto sin seguro sin 


DEN fin di siman, tabatin un accidente na altura di Salina, 
unda a bin resulta cu e chofer ta un hoben sin rijbewijs. Colmo 
ta, cu e ta manehando un auto, cu no ta segura, y e otro docu- 
mentacion di e auto, tampoco ta na ordu. Suerte ta, cu e no a 
keda herida, pero si e ta keda cu e pregunta: “Ta kende y con 
lo bai na paga e gastonan envolvi den e desgracia aki? 




Velocidad halto, perde control 
ta causa di e accidente aki 



TABATA diasabra den oranan di madruga, cu polis ta ser manda pa un accidente na altura di 
Texas na Cumana, unda chofer, debi na velocidad halto ta perde control riba su stuur y ta subi 
un islita y ranca un pal’i luz completo for di tera. Dor di e impacto aki, e chofer ta haya un kap 
formal na su frenta. Ambulance a presenta pa hiba hospital pa tratamento. 

Velocidad duro, e chofer ta bisa 
di a blind, ta causa di e accidente 



E chofer sigur tabata core cu un velicidad hopi duro, y un dado momento a hay’e cu otro auto di 
direccion contrario, cu segun e chofer, cu su luznan grandi, cu a blind’e, y asina a perde control. 
El a subi un asera y a bai dal riba un pilar di cura di cas. Un di e ocupantenan a keda herida y 
mester a bai hospital pa tratamento. 


Na Ponton accidente pisa 



NA mesun momento cu na Tanki Leendert a keda registra un ac¬ 
cidente serio y fatal, a surgi e accidente aki na Ponton, unda tin 
dos auto envolvi. Tur cos ta indica, cu nan a dal frontal den otro. 
E dano material ta grandi, pero no tabatin heridos. 


Pick-up a dal un ciclista 




TABATA diasabra atardi, cu polis ta haya informacion cu tin 
un accidente na Jaburibari, unda un pick-up a dal un ciclista. 
Tur esaki a sosode banda di Parke Jaburibari. E ciclista a 
keda herida y mester a ser transporta pa chequeo medico na 
Hospital. 

FCCA tin un proceso di screening y puntuahe promer cu entrega cas di huur 


Esaki ta wordo haci sin ningun tipo di discriminacion 


DEN entrevista cu vocero di 
FCCA, Franklin Leest el a co- 
menta cu nan tin cierto perso- 
nanan cu tin problema pa haci 
nan pagonan di nan cas, tanto 


huur como hipoteca, pero cu 
ainda FCCA no a ripara ainda cu 
debi na e crisis mundial esaki lo 
a aumenta. 

Na e instancia aki ta monitorea 


mensualmente si e pagonan a 
drenta y si esey no ta e caso, 
e ora e trahadornan ta aserca 
e personanan di biaha pa di e 
forma aki nan no cai atras den 



SPLIT UNITS 


BTU 

VOLT 

CASH 

PACKAGE 

WITHOUT 

INSTALLATION 

9.000 

220 

945.00 

745.00 

12.000 

220 

1055.00 

855.00 

18.000 

220 

1395.00 

1245.00 

24.000 

220 

1740.00 

1595.00 

30.000 

220 

2595.00 

2350.00 



12.000 BTU PVC Outdoor 

220 

1145.00 

945.00 

18.000 BTU PVC Outdoor 

220 

1600.00 

1450.00 



Ta inclui: Instalacion 
(te cu 3 meter), b rack et 
y kabelgoot. 


GARANTIA 


1 ana riba piesa, 
y 3 ana ariba compressor. 


WINDOW UNITS 


BTU 

VOLT 


CASH & CARRY 

9.000 

110/220 

REMOTE 

615.00 

12.000 

110/220 

REMOTE 

725.00 

18.000 

220 

REMOTE 

899.00 


Oranan habri: Dialuna - Diabierna Diasabra 

8:00 -12:30 / 2:00 - 5:30 9:00 - 1:00 


nan pagonan. 

Franklin Leest a indica tambe 
cu prijs di huur di cas no a 
subi ya cu esakinan ta mara 
na reglanan di huurcommissie 
y esaki ta mantene e prijs his- 
torico cu e cas a wordo construi 
y a base di esey a hise y yega te 
un maximo. 

Igualmente el a menciona cu no 
ta asina sin mas FCCA ta saca un 
hende for di cas, cu ta un pro¬ 
ceso masha largo mes, cu por 
dura mas cu un aha, caminda 
ta purba guia e persona den 
e direccion adecuado, pero ta 
yega cierto momento caminda 
cu no por mas y e ora ta yega cu 
mester sake. 

Pa loke ta screening di perso¬ 
nanan, Leest ta conta cu FCCA 


tin un departamento cu ta haci 
un voor screening promer cu 
personanan bin na remarke di 
un cas. Tur persona cu mester 
di un cas por inscribi na FCCA y 
na momento cu casnan bin liber 
ta wak a base di un sistema di 
puntuahe cu nan tin caminda cu 
ta mira e necesidad y urgencia 
di e personanan, e persona ta 
bin na remarke sin ningun tipo 
di discriminacion. 

Mirando cu tin un grupo grandi 
di personanan cu na momento 
cu a haya un cas pa huur tabatin 
un entrada limita y despues cu 
tempo esaki a crece, pero no 
ta bandona e casnan pa busca 
un cas mas grandi of tereno pa 
traha cas, e lista di espera pa cas 
di huur ta hopi largo. 


FCCA a sobresali den 
conferencia di Caney 


RECIENTEMENTE FCCA tabata na St. Maarten pa asisti na un 
conferencia importante cu tin di håber cu vivienda social. Ta trata 
aki di e conferencia Caney bou cual FCCA ta cai tambe. 
Franklin Leest, vocero di FCCA tabata moderador den e confer¬ 
encia aki y ta comenta riba e importancia di dicho conferencia. 
E ta conta cu Caney ta un overkoepel orgaan caminda cu FCCA 
y e fundacionnan di Antiyas Hulandes ta miembro di dje. Caney 
a cumpli 10 aha di existencia y pa celebra esaki a a tene un con¬ 
ferencia cu tabatin e tema Financiamento di Vivienda Social. 
Tabatin 7 orador for di Hulanda di diferente ramo y tambe direc¬ 
tor financiero di FCCA. 

Segun Franklin Leest, specialmente e oradornan Hulandes ta 
papia cu tin placa pa por financia vivienda social, por lo menos 
for di Hulanda, cu tin cierto cosnan cu ta stroba si pa por yega 
na e fondonan ey. E problema mas grandi pa yega na e fondonan 
ey ta cu e fundacion mester ta sanamente, es decir, e mester ta 
financiaramente na orden. 

Den e aspecto aki FCCA a sobreali riba e otro fundacionnan, 
segun Leest y motibo pa esaki ta cu FCCA tin un raad van toez- 
icht model cu ta pone cu tin un grupo di profesionalnan cu ta 
hibando e maneho overall di e compania y tin menos infiltracion 
politico. 

Ladron a bisa cu el a drenta busca cuminda y a dicidi di horta 


DIABIERNA e homber The- 
odoro Dirksz a presenta dilanti 
mesa berde pa hechonan cas- 
tigabel cu el a comete. Tambe 
mester a aparece e acusado 
Maria.I. Croes, casa cu Rosel, 
pero no a presenta, aunke ta di 
3 biaha cu el a haya citacion. 
Maria I. Croes ta wordo acusa 
di encubrimento. 

Th. Dirksz ta acusa cu el a 
drenta un cas na Cashero y a 
bai cu diferente articulo, e.o. 
camarajoyas. 

Segun procesverbal di polis e 
victima R.L H. a bisa den su 
denuncia cu el a sali for di cas 
12.15 y ora cu el a bolbe 4.15 
el a mira cu tabata falta difer¬ 
ente cos den cas, e.o. perfume, 
camarajoyas. 

Tambe el a mira cu nan a bai 
cu bolo di frigdiaire y juice. 
Segun su declaracion e joy- 
anan tin hopi balor p’e famia. 
Despues e denunciante a bai 
Warda di Polis na Santa Cruz 
y a bisa polis cu el a bai na 
un lugar di compra y benta 
pa mira si su joyanan tey, y a 
bay cu foto di e joyanan. Pa 


su sorpresa el a mira e renchi 
di casamento cu inscripcion 
“Poli” den dje. 

P’e haya e renchi bek, e mester 
a paga 100 florin. E dono di e 
lugar a bisa cu t’e muher Ma¬ 
ria Rosel di Cashero a trece e 
renchi. H., a bai hunto cu polis 
n’e cas di Maria na Cashero. 
El a bisa polis cu el a haya e 
renchi abao y a bai cambie pa 
placa. El a bisa polis cu e no 
sa cu e renchi tabata horta. 
N’e cas polis a mira cu tin un 
kamber sera y nan kier a mira 
den e kamber. Maria a bisa 
polis cu e porta no tin yabi y 
e tin mas cu 6 luna sera caba. 
Polis a dicidi di forsa e porta y 
a haya Teodoro den e kamber 
scondi. 

Mesora H. a mira e tas di su 
video-camara. Polis a confisca 
e tas. Theodoro a bisa polis cu 
el a sconde e cosnan y polis a 
bay cune y a haya e cosnan 
scondi. El a bisa polis cu Maria 
no sa cu e tabata den e kam¬ 
ber. Y el a kibra e bentana p’e 
drenta paden. Maria ta bisa 
polis cu ta tur ora Theodoro 


ta drenta via bentana den su 
cas. 

DECLRACION DI THE¬ 
ODORO DIRKSZ 
Theodoro den su declaracion 
ta bisa cu el tabatin hamber 
y tabatin problema p’e topa 
cu Maria. El a dicidi di drenta 
den e cas pa busca algo di 
come. Den e cas el a haya pan 
bruin, pero como cu e no ta 
gusta pan bruin, el a habri 
frigidaire y a come e bolo cu 
tabatin den dje. 

El a bisa polis cu el a habri 
e bentana di cushina cu un 
schroefdraai. Despues cu el a 
caba di come bolo, el a dicidi 
di sigui busca den e cas kico 
mas e por a haya. E ta bisa cu 
durante cu e tabata canando 
di e cas, aigun cos a cay, pero 
e no a para coy nan. Tambe el 
a bisa polis cu e ta contento 
cu e homber a haya su cosnan 
bek. 

Huez ta bisa cu e tin un straf- 
kaart basta largo cu ladroni- 
sia, pero esey ta te 2002. E no 
por bisa cu el a horta despues 
di 2002. Theodoro a bisa 


Huez cu el a inscribi su mes 
pa Victory Outreach, pero e 
tin problema pa drenta. Pero 
awor e kier bai Centro Colo- 
rado, pero e no tin ni cedula 
ni carchi di AZV. 

Fiscal den su rekisitorio ta 
bisa cu e ta haya convincente 
y legalmente proba cu Maria 
a haci su mes culpabel di en¬ 
cubrimento. Mirando cu ta di 
4 biaha cu el a haya citacion 
y no a aparece, Fiscal ta pidi 
un castigo incondicional di 
un luna. 

Fiscal ta bisa cu Theodoro a 
wordo condena 7 biaha caba 
pa ladronisia y ta pidi 8 luna 
incondicional kitando e tempo 
cu e tabata sera caba. 

DEFENSA DI ABOGADO 
PETROCHI 

Mr. Petrochi den su defensa ta 
bisa Theodoro tabata antes un 
recedivista, el a drecha, pero 
no 100%. Segun e abogado, el 
a comete e hecho y ta castiga- 
bel, pero ta pidi Huez pa tene 
cuenta cu e kier bai Centro 
Colorado y ta dispuesto pa 
tuma terapia y ta pidi Huez 


pa no dune castigo mas halto 
cu 4 luna. 

Huez a sera e investigacion y 
a duna sentencia mesun dia. 
Huez ta bisa Theodoro Dirksz 
cu e ta haya convincente y le¬ 
galmente proba cu el a comete 
kiebro y ladronisia den e cas 
na Cashero. 

Huez ta condena conforme 
peticion di Fiscal. E ta bisa cu 
pa adiccion t’e hende mes tin 
cu busca solucion pa drecha 
su situacion. Huez ta bise cu 
si e sali, e no ta busca solu¬ 
cion. E ta bisa cu den KIA tin 
socialwerker cu por drecha su 
cedula y carchi di AZV y tambe 
atende pa n’e momento cu e 
sali di KIA e por bai Centro 
Colorado. 

Pa loke ta Maria Rosel, Huez 
ta haya cu el a haci su mes 
culpabel na encubrimento. 
El a wordo yama na Tom Zit- 
ting, unda Fiscal a exigi un 
pago di 500 florin, pero e no a 
presenta y tampoco a cumpli. 
Mirando cu e tin un carchi 
blanco, Huez a exigi p’e paga 
e 500 florin. 


Di acuerdo cu Fiscal 

Gloriendrik Anthony tabata dispuesto pa mata y Gilbert 

Raven ta complice dor di dune e arma 


DESPUES di tende declara¬ 
cion di Gloriendrik W. An¬ 
thony, polisnan a detene Gil¬ 
bert Raven, como cu e t’esun 
cu a duna Anthony e pistol. 
Gilbert Raven den su prome 
declaracion a bisa cu e no a bai 
Havana. El a nenga di a duna 
Gloriendrik Anthony arma. 
Raven ta bisa cu Anthony a 
lånte madruga pa dune un lift 
pa Havana. 

Ora cu nan a yega Havana, 
Anthony a bise warda un rato 
y el a bai bolbe. Raven a bisa 
cu e no a baha for di e auto y 
a keda sinta den airco y tende 
su muziek cu a auto gestart. 
E ta bisa cu e no sa di arma y 
nunca e no a usa arma. 

Fiscal den su rekisitorio a bisa 


cu Anthony a bisa cu Raven a 
dune e arma y bayendo Ha¬ 
vana, Raven a saca dos pistol 
y a duna Anthony uno y a keda 
cu e otro. 

Den su ultimo declaracion 
Anthony a bisa cu el a bai cu 
su amiga Havana y debi cu el 
a haya problema, el a bai cas 
y a bai bek Havana cu Gilbert 
Raven. 

Tambe Fiscal ta bisa cu den 
otro declaracion Anthony ta 
bisa cu el a bai cu su amiga 
na cas di Gilbert Raven busca 
paha y Gilbert Raven a dune e 
arma pa su defensa. 

Fiscal ta bisa cu e problema 
di Gilbert Raven ta cu el a 
desmenti demasiado. Den su 


declaracion e ta bisa cu e no 
a bai nightclub, siendo tin 
declaracion di un testigo cu 
a bisa cu e tabata rabia sinta 
den e bus. 

Fiscal ta bisa cu Raven a nenga 
dos biaha despues el a declara 
cu Anthony a bin buske na cas 
y a conte su problema y a bise 
pa hibe na Havana y sin puntra 
el a bisti t-shirt y a bai cune. 
Fiscal a bisa cu Raven no a 
puntre nada, el a para e auto, 
lague baha y despues di mas o 
menos IV 2 minuut, Anthony a 
bolbe y a bise hibe su cas. 

Fiscal ta bisa cu e declara¬ 
cion aki no ta aceptable, pero 
contra e declaracion aki, tin 
esun di Anthony, kende a bisa 
cu Raven a conta Anthony 


di e problema como cu e no 
tabatin intencion di bai bek 
Havana. 

Loke Fiscal ta pensa cu tur 
dos sospechoso ta purba di 
tapa bastante. Fiscal ta bisa 
cu no por yega n’e conclusion 
cu tabatin plan, no por proba 
y no por papia di complice. 
Anthony a comete e hecho su 
so. Fiscal ta duda den e de- 
claracionnan, pero e no ta kere 
cu Anthony ta gana riba Raven 
cu el a dune e arma. 

Segun Fiscal, Raven a dune 
e arma, el a hibe Havana y 
despues a trece bek, tur esaki 
ta bisa cu ta complice y e delito 
a wordo proba. 

Anthony a haci e intento pa 
mata Reid, y Raven a yuda dor 


di duna e arma y a transporte. 
Fiscal ta bisa cu e tabatin arma 
den su poder sin permit y ta 
sigui bisa den su rekisitorio 
cu e ora di 2.30 di madruga na 
Havana, unda tin hopi hende, 
e ta bisa cu e consecuencia 
por tabata peor y hasta morto 
por a cai. 

Fiscal ta bisa cu den e delito 
aki, tur dos ta first ofender y e 
ta tene cuenta cu Gloriendrik 
Anthony ta bayendo scol na 
Hulanda y a bini pa Carnaval 
y no por a bai scol bek. 

Fiscal a pidi 36 luna pa Glo¬ 
riendrik Anthony y pa Gilbert 
Raven cu e facilita e arma el 
a pidi 24 luna. Huez ta dicta 
sentencia dia 27 di juni. 

Pa garantisa democracia den un pais 

Delegacion di Parlamento a haya informacion riba 

funcionamento di un Ombudsman 



DIAHUEBS ultimo, e delega¬ 
cion di Parlamento di Aruba, a 
sigui cu nan bishita y e biaha 
aki n’e instituto Ombudsman. 
Aki e delegacion a ser ricibi pa 
3 persona encarga cu e instituto 
prestigioso y importante aki. 
Sr. Brenninkmeijer, e Nationale 
Ombudsman, kende tabata 
Huez y a traha na Universidad, 
a splica cu nan tabata di bishita 
na islanan den Caribe y cu e 
islanan aki tambe tin Ombuds¬ 
man y cu ta realisa cu e posicion 
di un Ombudsman na un isla 
chikito ta mas complica. 

E Ombudsman t’e instituto in- 
dependiente di Gobierno, pues 
cu un budget independiente. 
E ta ser nombra dor di Parla¬ 
mento pa un periodo fiho pa 


atende keho di pueblo riba tur 
tereno. 

Nan tin 3 Huez y diferente 
team trahando cu ta haci in- 
vestigacion. Sea pa loke ta trata 
servicio di ambtenar, belasting, 
vivienda, labor, cuido medico, 
etc. E Ombudsman tin su per- 
sonanan di contacto den tur 
departamento y instancia cu e 
por yama di inmediato ora tin 
keho. 

E Ombudsman ta atende y 
investiga kehonan di pueblo 
y ta traha un raport. Dor di e 
Ombudsman por logra cu Gobi¬ 
erno ta garantisa e pueblo bon 
gobernacion y por aumenta e 
confianza di pueblo den gober¬ 
nacion. Trabao di Ombudsman 
ta ser evalua p.e. p’e prome 6 


ananan. 

Informacion ricibi ta indica cu 
nan Hulanda a registra mas 
o menos 25.000 keho den un 
ana di cual 13.000 tabata por 
a haci algo concreto cu nan. Di 
esaki 9000 a referi na Corte of 
Gobierno. Tin casonan tambe 
cu Ombudsman por duna con- 
testa negativo. P.e. ora e keho 
no tin motibo valido. P.e. un 
persona cu ta nenga di paga 
debe etc. Referencia of verwijz- 
ing ta un funcion importante di 
Ombudsman. 

Importante ta cu e kehonan ta 
bira publico. Dor di esaki e ta 
traha preventivo. Es decir si un 
ambtenar of instancia of Gobi¬ 
erno sa cu pueblo por entrega 


un keho p’e trato e ta percura 
pa duna un bon servicio y unda 
ta faya pa mehora. 

Aki ora Ombudsman aserca e 
instancia of organisacion cu 
un keho, e mester duna coop- 
eracion. Pues e instancia no por 


nenga. Manera por a compro- 
nde e Ombudsman ta impor¬ 
tante pa garantisa democracia 
den un pais. 

Hopi miembro di Parlamento di 
Aruba a haci diferente pregunta 
y por a considera e encuentro 
aki como hopi fructifero. 


EXECUTORIALE VERKOOP 


Krachtens artikel 1203 lid 2 (oud) respectievelijk 3:268 (nieuw) van het Burgerlijk Wetboek van Aruba zullen de volgende onroerende zaken in het openbaar 
worden verkocht. De verkoop vindt plaats eerst bij opbod en vervolgens bij afmijning. 

1. een perceel eigendomsgrond, groot zesduizend vierhonderd zestig vierkante meter (6.460 m2), gelegen te Weg Fontein in Aruba, zijnde het restant van de gronden omschreven in 
meetbrief nummer 242 van eenentwintig oktober negentienhonderd vijfenzestig, met het daarop gebouwde, plaatselijk bekend als: Weg Fontein 154 en 154-B. 

Inzetprijs: Afl. 450.000,00. 

2. een perceel eigendomsgrond, groot achthonderd vijfenveertig vierkante meter (845 m2), gelegen te Sabaneta in Aruba, kadastraal bekend als vierde afdeling sectie E nummer 298, 
met het daarop gebouwde, plaatselijk bekend als: Savaneta 254-A. 

Inzetprijs: Afl. 200.000,00. 

3. het recht van erfpacht tot vijftien september tweeduizend dertig op een perceel domeingrond, groot tweehonderd eenentachtig vierkante meter (281 m2), gelegen aan de 
Milonstraat in Aruba, kadastraal bekend als eerste afdeling sectie C nummer 508, met het daarop gebouwde, plaatselijk bekend als: Milonstraat 14. 

Inzetprijs: Afl. 165.750,00. 

4. het recht van erfpacht tot zeven mei tweeduizend eenenvijftig op een perceel domeingrond, groot zevenhonderd een vierkante meter (701 m2), gelegen aan de Santa Helenastraat 
in Aruba, kadastraal bekend als eerste afdeling sectie N nummer 678, met het daarop gebouwde, plaatselijk bekend als: Santa Helenastraat 5. 

Inzetprijs: nog te bepalen. 

5. het recht van erfpacht tot tweeduizend negen en vijftig op een perceel domeingrond, groot vijfhonderd zevenenzestig vierkante meter (567 m2), gelegen te Santa Helena in Aruba, 
kadastraal bekend als eerste afdeling sectie N nummer 1554, met het daarop gebouwde, plaatselijk bekend als Caya Frére Eduardo 6. 

Inzetprijs: Afl. 112.000,00. 

6. het recht van erfpacht tot achttien april tweeduizend eenenvijftig op een perceel domeingrond, groot achthonderd zesentachtig vierkante meter (886 m2), gelegen te Esso Heights 
in Aruba, omschreven in meetbrief nummer 1 de dato veertien januari negentienhonderd eenennegentig, met het daarop gebouwde, plaatselijk bekend als: Esso Heights 83-C. 
Inzetprijs: Afl. 46.550,00. 

Onderhandse schriftelijke biedingen kunnen tot en met 3 juni 2008 tot 17.00 uur worden aangenomen; ieder bieder is verplicht te tonen dat hij zijn bod kan nakomen, zulks 
ter beoordeling van de executant.. 

De verkoop zal plaatsvinden ten overstaan van mr H.M. Rodriguez-Taekema, notaris in Aruba op donderdag 19 juni om 10:00 uur in de vergaderzaal van RENAISSANCE 
CONFERENCE CENTER aan de L.G. Smith Boulevard 82. 

De veilingvoorwaarden zijn beschikbaar op het kantoor van de genoemde notaris te: 

SUCU / De la Sallestraat 60 
(rotonde Seroe Blanco) 

Tel. nummer: 588-2400 
Faxnummer: 588-2500 

Kiebro y ladronisia den 
Lagoen Minimarket 



TABATA diadomingo den oranan di madruga, cu tin hende 
a mira dos hoben ta haci masha sospechoso banda di Lagoen 
Minimarket. Despues a bin resulta cu lo ta nan a kibra y horta 
den e mini market aki. Aki por mira con nan a kibra e slot 
di porta, pa nan por a drenta y asina a bai cu loke nan por a 
haya pa bai cune. 


Tur loke polis por haci, ta 
core cu nan, y nada mas 



DENUNCIA cu tin choller fastioso, ta sosode tur dia. Loke cu 
polis a haci aki ta, core cune for di e sitio, pero nada mas por haci. 
Aki hasta e choller ta papia cu e patruya policial, y nan ta bis’e pa 
aleha for di e sitio. 


Ni den cura bo auto no ta sigur mas 



POLIS ta ser pidi pa duna acto di presencia, pa testigua, con ladronnan ta drenta den un cura di 
cas y ta bai cu un radiator di un auto. Esun cu a haci esaki, a tuma tur su tempo pa habri e hood, 
pa los un radiator pa bai cune. E ladron mester ta un hende cu tabata vigila e auto aki, pa haya un 
radiator asina facil. 


Entrante 1 di juli hospital ta 
cancela contract cu dr. Anaya 

E kier habri su propio oficina y hospital ta nenga di interna su pacientnan 



ssss; !!;n!;ini|!|f|ir . mmmm 



DR. Oswaldo Anaya ta den 
un situacion hopi fastioso na e 
momentonan aki. Ta asina cu 
Hospital a cancela su contract 
pasobra nan ta considera cu e 
dokter a yega edad di 65 ana y 
no por sigui traha. 

Dr. Anaya ta kere cu esey ta 
opinion di directiva di Hospital 
of por ta di Gobierno mes, pero 
si esey ta e caso e ta puntra 
dicon director di hospital cu 
a haya un contract di 5 ana 
siendo cu dentro di 1 pa 2 ana 
e ta bira 65 ana tambe y si ora e 
yega e edad aki el lo renuncia y 
respuesta pa cu esaki ta cu no. 
Pesey e ta considera cu e ley ta 
conta pa un pero no pa tur. 
Suponiendo cu Gobierno en 
berdad ta bisa cu edad limite 
pa traha ta 65 ana, dr. Anaya 
ta indica cu esaki ta como em- 
pleado di Gobierno, pero cu e 
no mester ta un prohibicion pa 
sigui traha den su profesion, pa¬ 
sobra su titulo di dokter ningun 
hende y ningun edad por kite. 
E kier sigui traha te ora cu e por 
fisica y mentalmente y pesey e 
kier sigui traha particular, pero 


awor hospital kier prohibi’e di 
interna pacientnan den hospi¬ 
tal. Esey kiermen cu dr. Anaya 
por trata e pacient, dune me¬ 
dicina, etc, pero si e mester 
hinke den hospital, esaki no ta 
wordo acepta. 

Dr. Oswaldo Anaya ta considera 
esaki un situacion abnormal 
pasobra hospital si ta acepta 
pa Dr. Anaya neemwaar pa otro 
specialista. Es decir, despues di 
1 di juli si hospital mester di dje 
como waarnemend, e ta acepta 
pa interna pacient den hospital, 
pero si e haci’e riba su mes, 
esaki no ta aceptabel. 

Loke dr. Anaya a haci ta skirbi 


dos carta, uno pa director di 
Hospital y e otro pa AZV. Direc¬ 
tor di hospital a ofrece 6 luna di 
extension lo cual e ta considera 
ridiculo. Ya caba dr. Anaya tin 6 
luna di extension di ana pasa, 
cual a wordo duna pasobra no 
tabatin e hende cu nan mester. 
Pa e dokter specialista aki esaki 
ta manera un wega y un insulto 
caminda ta wak si tin hende y si 
no, e ora e ta haya 6 luna mas. 
Pesey e ta bisa cu si kier dune 
un contract, e kier uno di 3 ana, 
pero esaki a wordo nenga tam¬ 
be y dr. Anaya ta kere cu esaki 
ta debi cu 3 ana ta suficiente 
tempo pa haya un hende. 

Chofer ta bisa cu e auto a slip 



DIADOMINGO mainta tempran, tabatin un accidente n’e rotonde di Tarabana. Segun e chofer, 
e tabata bini for di direccion di Meiveld y ora cu el a yega e rotonde, el a brake, pero como tabatin 
awa riba caminda, e auto a slip y dal riba e retonde. Causando dano n’e auto. 


Menor di edad, manehando un V-Wagen 

POLIS a haya un 
hoben na altura di 
Noord, ta mane¬ 
hando un V-Wagen. 
E hoben aki no tin 
edad pa maneha un 
auto, pero con esnan 
responsabel p’e auto 
aki a permiti core, 
esey nan mester bai 
duna cuenta na po¬ 
lis awor. 



Parlamento Hubenil ta gradici 
The Aruban Resort & Casino 


PARLAMENTO Huvenil a 
aserca The Aruban Resort & 
Casino poco luna pasa, pa sos¬ 
tene nan cu e proyecto “Kib- 
rando Gritonan Silencioso”. E 
proyecto ta un obra teatral cu 
ta yuda e hubentud pa expresa 
nan mes y kibra tur barera. 
The Aruban Resort y Casino 
no a duda ningun momento y 
a provee Parlamento Hubenil 
tur e sosten cu nan tabata tin 
mester pa haci e proyecto aki 
uno existoso pa henter e isla. 
Parlamento Hubenil a bishita 
The Aruban Resort & Casino 
pa expresa na gratitud pa tur 
coperacion ricibi y a entrega 
Resort Manager Humphrey Fi- 
garoa un certificado y un bunita 


regalo como gesto di aprecio. 
Humphrey Figaroa a expresa su 
admiracion p’e deseo di e grupo 
di hobenan aki pa ta exitoso den 
bida y nan bon boluntad pa yuda 
otro hoben den nos comunidad 
pa por alcansa nan metanan. 

Parlamento Hubenil ta un or- 


ganisacion non-profit cu ta 
yuda crea lidernan jong den 
nos comunidad. Meta di e or- 
ganisacion ta pa siha nan mi- 
embronan, hobennan entre 14 
pa 23 aha, con pa debati, realisa 
proyecto y invulcra nan den 
actividadnan positivo riba na 
nivel nacional y internacional. 



No tin respet 
mas pa misa 



DIADOMINGO mainta, pastornan di Parokia di Playa, a 
pidi asistencia policial, pasobra tin aigun hoben, cu ainda ta 
riba nan paranda, cu tin musica duro. Nan tabata para riba e 
parking-lot di Post Aruba. Polis a bai n’e sitio y a core nan for 
di e lugar, y pa duna oportunidad pa misa por sigui sin musica 
duro. 

Lider di AVP, mr. Mike Eman: 

Mientras otro paisnan ta tumando precuacion pa inflacion 

Na Aruba gobierno ta sigui pone medida! 



LIDER di AVP, mr. Mike Eman, 
ta bisa cu paisnan tras di otro ta 
tumando precaucion pa trece 
alivio pa pueblo di efectonan 
di inflacion. E ta duna ehempel 
di pasonan cu ta worde tuma 
na Merca, Mexico, Belgica y 
Colombia. 

Na un conferencia internacional 
mr. Mike Eman a delibera cu 
hopi gobernante y senadornan 
di otro paisnan. Den majoria 
di e paisnan aki precuacion y 
paso ta worde tuma pa domes- 
ticamente reduci efectonan di 
inflacion importa. E ta mira den 
esaki un contraste grandi cu e 
indiferencia di Gabinete Odu- 
ber pa cu inflacion na Aruba. 
“Si nos no haci nada, e inflacion 
feroz cu Aruba conoce lo tin 
efectonan detrimental pa nos 
economiay lo sigui afecta nega- 
tivamente e poder di compra di 
pueblo”, esaki ta e mensahe cla 
cu Banco Central ta duna Gabi¬ 
nete Oduber segun analysis di 
e lider di AVP, mr. Mike Eman 
relaciona cu publicacionnan 
reciente di Banco Central. 
Eman ta cita Banco Central: 
“This noticeable acceleration 
of inflationary trend if it were 
allowed to continue would 
severely affect the competitive- 
ness of the Aruban economy 
and would erode the purchas- 
ing power of the Aruban com- 
munity”. 

“Naturalmente Aruba no por 
haci nada cu inflacion importa. 
Na unda si gobierno por haci 
algo ta unda gobierno ta caba di 


converti e “tropical storm infla- 
torio” importa den un “perfect 
storm” cu a bira un horcan cu ta 
lastra bai cu poder di compra di 
nos comunidad y ta sacudiendo 
e existencia di negoshinan te 
den nan fundeshi”, e lider di 
AVP, mr. Mike Eman ta splica. E 
ta mustra cu e causa di creacion 
di e “perfect storm” aki ta BBO. 
Esaki ta worde confirma tambe 
dor di Banco Central cu ta men- 
ciona BBO promer den rei di 
causantenan di e inflacion feroz 
di Aruba:“reflecting largely 
the effects of the BBO, higher 
gasoline prices, and increased 
tariffs of water and electricity”. 
Banco Central ta concidera e 
inflacion aki “alarming”: “Dur¬ 
ing the last months of 2007, 
inflationary pressures have 
noticeably increased... with an 
alarming December figure of 
10.2 percent”. 

E lider di AVP ta mustra cu 
Banco Central tambe ta bisa 
cu mester haci algo. Ora Banco 
Central bisa esey logicamente 
e sa cu Aruba no por cambia 
e efeconan externo, pero ta 
referi na locual nos por haci 
localmente pa no empeora e 
situacion manera BBO ta haci- 
endo. Eman ta haci un analysis 
di e pasonan cu diferente pais 
den mundo a tuma. 

Na Estados Unidos e gobierno 
mericano a introduci un “Eco- 
nomic Stimulus package”. Cada 
famia a haya un pago bek di im- 
puesto den nan man cu ta varia 
di US$ 300,= pa US$ 1200,=,. 


Pa empresanan tambe e pakete 
aki a inclui un “one-time depre- 
ciation tax deduction” di 50% 
pa inversionnan specifico haci 
durante 2008. 

Na Mexico Presidente Felipe 
Calderon a presenta un “Plan di 
Emergencia” caminda a elimina 
por completo e impuestonan di 
importacion riba trigo, aroz, 
maishi blanco, maishi gel, pas¬ 
ta, riba lechi di polvo y produc- 
tonan necesario pa agricultura. 
A introduci tambe un politica di 
control di prijs mas severo riba 
alimentacion basico. 

E gobierno di Belgica a reduci 
entre otro e accijns riba gasolin 
pa tene aumentonan di tras- 
portacion mas controlabel ya 
cu esakinan tin efecto tambe 
riba prijsnan di tur producto 
y gastonan diario di famia y 
empresa. 

Mr. Mike Eman ta mustra cu 
tambe na Colombia e siman aki 
Asosacion di Banconan (Aso- 
bancaria) den nan convencion 
anual a yega na e conclusion cu 
e instrumento di “tasas di in- 
teres” di Banco no ta suficiente 
pa controla inflacion. Nan ta 
propone pa baha e “arancelas” 
(impuesto di importacion) riba 
un cantidad grandi di producto 
primaria. 

Na Aruba e productonan aki 
hustamente a conoce un au- 
mento di prijs grandi dor di 
introduccion di BBO. Caminda 
no tin impuesto di importacion 
riba e productonan aki si tin 
BBO y hopi vez cu aigun schakel 


cumulitativo cu un efecto dra- 
matico di aumento di prijs. 

Pa AVP gobierno mester elimina 
di biaha BBO riba alimentacion. 
Cuminsa trece alivio caminda e 
situacion ta mas doloroso. Mr. 
Mike Eman ta splica cu pa logra 
esaki AVP a haci un analysis 
profundo di entrada y gastonan 
di gobierno. Den su Prespuesto 
Alternativa AVP ta mustra con 
ta corta gasto inecesario pa 
yega na spacio financiero pa 
trece un alivio pa comunidad 
pa medio di reparacion di poder 


di compra y reduccion di peso 
riba empresanan. Banda di re¬ 
duccion di e peso di impuesto e 
Prespuesto Alternativa ta duna 
50% mas di onderstand pa es- 
nan mas vulnerabel den comu¬ 
nidad y ta introduci riba esaki 
un “schoolkinderentoeslag” 
di Afl. 100,= pa cada mucha 
bao 18 anja den un famia di 
menos recurso. Pa tur hende e 
plan completo aki di AVP den 
su Presupuesto Alternativa ta 
obtenibel na Cas di Partido y 
accesible na avparuba.net. 


Porta elecronico ta separa caminda publico for di parkeo di e piscadornan 



CENTRO di Pesca Hadicurari, 
dentro di poco lo pone den funcion 
su gate of hefboom electronico. 
Pronto, aceso cu auto tras di e 
hefboom lo ta permiti unicamente 
pa usuario pa medio di carchi di 
miembrecia. Pa publico en gen¬ 
eral, tin parkeo publico na ambos 
banda di caminda. Tambe lo tin net 
dilanti di e hefboom un lugar cu ta 
permiti auto bira conforme diseno 
y regia di autoridad compotente. 
Ta avisa tur automobilista pa tene 
cuenta cu e cambionan. 

Na Cas di Aruba 


Delegacion di Parlamento a bin tende di situacion cu 
studiantenan Arubiano t’aden financieramente 



JUWLERO 
' I ARUBA REFINERY 


Valero Aruba Refinery is pleased to announce an open position for an 
Associate Loss Control Specialist 

Summary: 

Minimizes in transit losses that may result from errors or inconsistencies in 

measurement, sampling, or testing of incoming/ outgoing refinery products. 

Required Qualifications: 

• High School Diploma required 

• A Minimum of one year experience in marine and /or terminal related experience 

• Technical knowledge of transportation such as testing, inspection procedures, 
and marine operations related to transferring or oil required 

• Field experience with knowledge of terminals and marine vessels preferred 

• Experience in lab testing, petroleum inspecting, loss control or marine expeditor 
preferred 

• Good computer and math skiils required 

• Excellent verbal written communication skiils, with strong interpersonal skiils 

• Must be a self motivator with the ability to multi task and with the ability to 
anticipate and meet deadlines required 

• Ability to take directions from superiors, and be an aggressive contributor to 
departmental discussions regarding strategy and problem solving 

• Ability to work long hours and be on call 24 hours, 7 days a week and on 
weekends and holiday if needed. Some travel required 

• Must be able to get a good conduct paper 

Responsibilities 

• Responsible for minimizing in transit losses that may result from errors or 
inconsistencies in measurement, sampling, or testing of incoming/outgoing 
refinery products 

• Identify excessive product losses, encouraging uniform marine petroleum cargo 
measurement and inspection practices 

• Ensuring that API guidelines and the company’s inspection procedures are 
followed with full documentation of events 

• Developing and implementing systems which will alert management in a timely 
manner to potentially serious inventory and loss problems 

• Evaluating the performance of inspection companies and their inspectors, 
communicating with vessels officers and shore representatives to determine if 
additional gauging or testing is required 

Interested candidates should submit a letter of interest with resume to the Human 

Resources department not later than June 20, 2008 to Natalie.Christina@valero.com 



DESPUES cu e delegacion di 
Parlamento di Aruba a ser bon 
ricibi dor di Minister Plenipo- 
tenciario na Hulanda, sr. Frido 
Croes conhuntamente cu un 
comitiva di parti di Parlamento 
Hulandes, e delegacion a haci 
diferente bishita di trabao. 
Diahuebs despues di bishita 
Raad van State e delegacion 
tabata na Cas di Aruba caminda 
e delegacion a ricibi informa- 
cion di diferente profesional 
trahando n’e cas aki. 

A ricibi informacion pa loke ta 
trata educacion y studiantenan 
e.o. dor di Kenki Oduber. Tambe 
dor nan trahando riba tereno di 
turismo y e profesional huridi- 
co. Cas di Aruba tin un rol hopi 
importante den representacion 


di Aruba na Hulanda y e delega¬ 
cion a haya informacion valioso 
y por a scucha diferente dolor pa 
loke ta traha pagamento di debe 
di estudio dor di nos hobennan 
Arubiano y e asina yama service 
numer cu Hulanda a introduci 
y su consecuencia di retrazo cu 
e ta trece pa nos hobennan por 
regia tur nan asunto. 

Alentador tabata pa tende cu pa 
loke ta trata turismo cu nos lo 
por spera mas turista Europeo 
na nos pais, muy en especial 
Ingles y alabez ta trahando riba 
airlift pa logra haya mas di e 
turismo Europeo pa Aruba. 
Presidente di Parlamento den 
nomber di coleganan a gradici 
tur esnan cu a duna informa¬ 
cion n’e delegacion. 

Miles evacua na Merca pa via di inundacion 


E principal ciudadnan di Iowa (Merca central) a haya nan mes 
bao awa diasabra ultimo, loke a forza evacuacion di miles di 
ciudadano. 

Den Capital di e estado, Des Moines, di 200.000 habitante, auto- 
ridad a haci un yamada na e poblacion cu ta biba cerca di e riu 
pa evacua, mientras e nivel di awa no a stop di subi. Un dam a 
kibra diasabra mainta, y Guardia Nacional a haci tur posibel pa 
cera e buraconan. 

Na Universidad di Iowa, na Iowa City, e inundacionnan a menasa 
e dormitorionan, edificio di e facultadnan, biblioteca y e centro di 
Arte. Tur colegio a worde postponi te dia 22 di juni, y autoridad 
di universidad a pidi su funcionarionan pa traha fo’i cas of pa ta 
voluntario den e trabaonan di rescate. 

Na Cedar Rapids, e di dos ciudad di e Estado, awa a yega na un 
nivel record y a cubri decena di caminda, mientras autoridad a 
pidi e poblacion pa limita su consumo di awa, segun e sitio web 
di e ciudad. 

E recien inundacionnan na Merca central a laga 20 morto den 
tres siman. 

Diezcinco persona a muri na Iowa y un par di mil a keda dam- 
nifica desde comienso di e desasternan meteorologico di dia 25 di 
mei den e Estado aki, ora un tornado a pasa, sigui pa yobidanan 
torencial. 

Familiaman ta cera muher 
pa 18 ana largo 



E rumannan di e victima a worde deteni 


UN muher italiano cu enferme- 
dad mental, di 47 aha di edad, 
a worde cera pa su familiarnan 
den un kamber pa 18 aha largo, 
polis Italiano a laga sa diabierna 
ultimo despues di a libera e 
muher. 


Napels - E muher a worde haya 
den un kamber decaf cu condi- 
cionnan sanitario “indescripti- 
bel”, segun declaracion di polis 
di e pueblo Santa Maria Capua 
Vetere, den sur di Italia, cerca 
di Napels. 


E victima aparentemente a 
worde cera 18 aha pasa despues 
di a duna luz na un yiu homber 
fuera di matrimonio. 

Despues di su liberacion, e 
muher a worde admiti den e 
departamento sikiatrico di un 
hospital na Napels, mientras 
su mama, ruman homber y 
ruman muher a worde aresta 
acusa di maltrato y secuestro, 
segun informacion di agencia 
di noticia Anså. 

E yiu homber di e victima, un 
studiante, a worde haya biban- 
do cu famia di e muher, pero 
no a worde tem responsabel, e 
agencia di noticia a senala. 
Polis ta investiga si e enferme- 
dad mental a cuminsa prome of 
despues cu e’la worde cera. 


Detayenan horibel 
di muher cera 
durante 18 ana 

No busca leu.. 


Bishita nos pa 
escoge e mihor 

SPECIAL 

Situa na Avenida Milo Croes 71 • Tel 5822303 


Habri di Dialuna pa Diasabra 9am-6pm 


E muher tabata biba den condicionnan inhumano 

MEDIONAN di comunicacion italiano diasabra ultimo a divulga 
a detayenan horibel di e bida di un muher di 47 aha, cu su famia 
presuntamente a tene cera na yabi durante 18 aha, aparentemente 
pasobra e’la sali na estado fuera di matrimonio. 

Television italiano a mustra e cuarto di e cas familiar caminda 
e muher tabata biba, den cual tabata tin un cama cu pah’i cama 
mancha, un WC sushi y un labamano. Tambe tabata tin boternan 
di plastic cu awa y weya den cual e tabata haya cuminda. 

Polis a bisa cu yiu homber di e muher, actualmente di 17 aha, taba¬ 
ta biba cu familiarnan y no tabata sa di existencia di su mama. 

E muher a worde libera pa polis diabierna ultimo. Diasabra e’la 
worde admiti den un hospital na Napels y ta bao cuido sikiatrico, 
segun informacion di medionan local. 

Polis a aresta su ruman homber, un campesino, y su ruman muher, 
cu tabata traha na un cresh. Tambe polis a pone mama di e muher, 
un viuda enfermiso di 80 aha, bao aresto domiciliario. Nan tres ta 
worde investiga bao sospecha di maltrato y secuestro. 

Polis a bisa cu un pista brinda pa un fuente anonimo a conduci 
nan pa e cas, pafo di e ciudad di Santa Maria Capua Vetere, cerca 
di Napels, den sur di Italia. 

E corant La Stampa a bisa cu e pista a worde duna pa un bisina, 
cu a keha di e holo cu tabata bin di e cuarto caminda e muher 
tabata cera. 

E caso di e muher, diasabra a worde compara pa prensa local 
cu dos caso di abuso cu a worde revela recientemente na e pais 
bisina, Austria. 

Un di e casonan cu a worde menciona pa e corantnan Corriere 
della Sera y La Stampa tabata esun di Josef Fritz, acusa di a procrea 
siete mucha cu su yiu muher cu e tabata tin secuestra pa 24 aha 
den kelder di e cas familiar na Viena. 

E otro caso tabata esun di Natascha Kampusch, un mucha muher 
austrfaco, secuestra tempo e tabata tin 10 aha y cu a keda deteni 
den un cel bao tera durente ocho aha pa su secuestrador. 

Buskeda di personanan desapareci ta sigui na Hapon 

Cantidad di morto ta subi 


KURIHARA, Hapon - Mas di 
1.000 rescatista, incluyendo 
solda, ayera tabata busca 13 
persona desapareci después cu 
un fuerte teremoto a sacudi e 
parti nort di Hapon, lagando 
nuebe morto y mas di 200 
herido. 

E temblor di magnitud 7,2 a 
pasa diasabra mainta na Mi- 
yagi y Iwate, un zona no mu- 
cho pobla na 186 miya nort di 
Tokio, caminda tambe a sinti e 
temblor. 

Apariencia di e seronan a cam- 
bia debi na e forza di e tem¬ 
blor, matanan a cai y vayenan 
a worde crea pa e temblor, 
camindanan a worde corta pa 
derumbe, y varios brug a re¬ 
sulta dobla of kibra. 

Mas di 260 replica a sacudi e 
zona te diadomingo mainta y 
funcionarionan a adverti cu por 
tin mas temblor. 

E esfuerzonan pa haya siete per¬ 
sona, cu posiblemente a keda 


atrapa den un fuente termal, 
a worde reanuda diadomingo 
mainta. 

Ekiponan di rescate a recore e 
escombronan mientras decena 
di persona, incluyendo solda, 
cuidadosamente a cruza un riu 
di lodo cubri cu plachinan di 
plywood pa yega na e edifio di 
dos piso, di cual e piso abao a cai 
completamente den otro, segun 
a worde mustra pa e canal di 
television NHK. 

Varios ora despues, e res- 
catistanan a recupera tres ca- 
daver di e luga, un funciona- 
rio di gobierno local a bisa, 
agregando cu e buskeda pa e 
demas personanan lo sigui. 
Rescatistanan tabata lucha pa 
avansa den e seronan pa yega 
na e zona devasta. 

“Den e caso aki, e ta un zona 
hopi montanoso y si e camind¬ 
anan ta corta, aunque bo yama 
e soldanan, bo no por yega”, 
segun Masaaki Sakakibara, un 



funcionario militar encarga cu 
coordinacion di e operacionnan 
di rescate na Kurihara, cerca di 
e epicentro. 

E casnan tabata yen di perte- 
nencia aplasta y desordenada. 
A confirma morto di 9 persona y 
NHK a bisa cu tin 234 herido. 
Casi 300 persona a pasa anochi 
den centronan di evacuacion y 
como 340 cas tabata sin elec- 
tricidad, segun funcionarionan 
di Miyagi y Iwate. Mas di 2.800 
cas no tin awa for di diasabra 
mainta, nan a agrega. 

Como 100 persona a keda aisla 
den zonanan remoto despues cu 
e camindanan a resulta blokea 
pa derumbe, funcionarionan 
a bisa. 

Temblor ta comun na Hapon, 
cu ta situa den un di e zonanan 
sismico mas activo di mundo. E 
pais ta sufri casi 20 por ciento di 
e temblornan di magnitud 6 of 
mas, cu ta pasa na mundo. 

Ex caså di Chåvez lo ta candidata pa 
alcalde na Venezuela 


Mi tin miedo di un 
confrontacion na Bolivia 



Marisabel Rodriguez, ex caså di Hugo Chåvez 


MARISABEL Rodriguez, ex caså y awor un 
oponente di president Hugo Chåvez, diasabra 
ultimo a haya respaldo di un partido izquierdista 
pa postula su mes como candidata pa alcalde den 
estado Lara. 

Na Venezuela tin necesidad pa “conkista toler- 
ancia, consideracion di libertad, di respet, via 
conkista di espacionan democratico cu a worde 
apropia pa nepotismo, ineficiencia y intoleran- 
cia” gubernamental, ta loke Rodriguez a bisa 
periodistanan. 

E declaracion a wore haci despues di un cer¬ 
emonia durante cual e partido ‘Podemos’ - un 


ex aliado di gobierno - oficialmente 
a anuncia su apoyo na Rodriguez 
como candidata pa alcaldesa di un 
municipio den su estado natal di Lara, 
pa e eleccionnan regional di november 
venidero. 

Rodriguez tin un vision critico riba 
mayoria di e politicanan di gobierno 
y na 2007 e tabata un di e lidernan 
contra di un cambio constitucional 
cu tabata worde promovi pa e manda- 
tario Venezolano, y cu a fracasa den 
un referendum. 

Rodriguez ta identifica su mes cu e 
partido izquierdista ‘Podemos’, di cual 
e siete parlamentarionan a kibra cu Chåvez ana 
pasa pa opone e cambionan, y asina a pone fin 
na e dominio di 100% di gobierno den Asamblea 
Nacional. 

Rodriguez, di 43 ana, a casa, pa di dos biaha, cu 
Chåvez na 1997, un ana prome cu esaki a worde 
elegi president, y a divorcia na 2004. 

E gobernante ta sigui soltero, mientras cu 
Rodriguez na mei a casa cu Lisandro Félix Garcia, 
di 39 ana, instructor di tenis na un hotel. 

E mandatario a acusa su ex caså di ta strobe di 
mira e yiu muher cu nan tin hunto. Poco despues 
e’la retira e acusacion. 


PRESIDENT di Bolivia, e indigeno Evo 
Morales, a expresa su “miedo” cu lo bin 
un confrontacion entre gruponan social 
cu ta apoya su gobierno y sectornan 
derechista di oposicion, den un entrevista 
cu prensa local ayera. 

“E miedo cu mi tin ta, cu e hendenan cu 
ta apoya nos lo lanta, cu e sectornan di 
oposicion lo ataca bek. Esaki lo por bira un gran confrontacion, 
y pa esey mi tin miedo”, Morales a afirma na e cortant La Razon, 
ora e’la haci un evaluacion di e crisis politico di su pais, cu ainda 
no a worde resolvi. 

Bolivia ta sufri enfrentamentonan ideologico entre e gobierno 
izquierdista di Morales, cu ta defende su Constitucion cu un fuerte 
ingrediente di estatista y indigeno, y e oposicion di derecha, mas 
cuater region di e pais cu ta pusha pa formacion di gobiernonan 
regional autonomo, y di corte liberal. 

Morales, e prome indigeno cu ta goberna Bolivia den su 183 ana 
di bida republicano, a bisa cu contrario na su temor pa un con¬ 
frontacion, e no tin “miedo di oposicion” ni “di un golpi di Estado, 
ni di un grupo di fascistas-racista”, referiendo na e sectornan 
dominante den e region poderoso di Santa Cruz 
Morales a reitera, aunque sin presenta prueba, cu tin un conspir- 
acion di “gobierno di Mercas, hunto cu e gruponan di e region cu 
ta propiedad di oposicion, y cu ta encabeza e formacion di gobi¬ 
ernonan autonomo, cual ta worde considera ilegal pa gobierno 
di Bolivia. 

E president a sigura cu, a pesar di e problemanan, e lo sigui cu su 
maneho di gobierno, buscando “igualdad” entre e bolivianonan. 



Bush y Sarkozy kier establece frente 

comun contra Irån 



PRESIDENT di Merca, George 
W. Bush, y su homologo frances, 
Nicolas Sarkozy, a bisa diasabra 
cu si Irån obtene un arsenal 
nuclear, e lo ta un menasa pa 
paz, mientras nan ta busca pa 


caba cu e tensionnan riba Irak 
y establece un frente comun 
contra e Republica Islåmita. 
Paris - Como parti di e gira di 
despedida di Bush na Europa, 
ambos lider a reuni pa coordina 


un strategia pa cu e creciente 
presion internacional pa e pro¬ 
grama nuclear di Irån y mehora 
e asistencia pa Afganistan. 

Irån diasabra a nenga di sus- 
pende su actividadnan di en- 
rikesimento di uranio despues 
cu e maximo diplomatico di 
Union Europeo, Javier Solana, 
a presenta nan un pakete nobo 
di incentivo destina pa persuadi 
nan pa no sigui cu nan ambi- 
cionnan atomico. 

“Mi ta decepciona cu e lidernan 
irani a rechasa e oferta gener¬ 
oso aki”, Bush a bisa den un 
conferencia di prensa hunto cu 
Sarkozy. E’la sigura cu e lider¬ 
nan Europeo ta compronde 
cu un Iran cu arma nuclear lo 
ta un “gran paso atras pa paz 
mundial”. 

Sarkozy tabata di acuerdo y a 
anadi: “Pa Iran tin un bom nu¬ 


clear ta inaceptabel”, haciendo 
un yamada pa un “proceso di 
sancion” si Teherån keda de- 
safiante.Bush y e aliadonan cu 
cual e’la reuni durante su gira a 
adverti Teherån cu nan lo aplica 
mas sancion si Teheran sigui 
desaroya tecnologia nuclear cu 
lo por ser usa den fabricacion 
di arsenal atomico. 

E lazonan estrecho di Bush y 
Sarkozy ta un contraste cu e 
relacion friu entre e actual lider 
mericano y Jacques Chirac, 
e ex president Frances cu a 
critica fuertemente e invasion 
di Irak lidera pa Washington 
na 2003. 

Pero Bush ta sigui ta un figura 
hopi inpopular na Francia, y 
hopi hende a mustra indifer- 
ente pa cu su bishita, sperando 
su sucesor, cu lo worde elegi na 
november. 


E mandatario mericano diabi- 
erna a purba reforza e apoyo 
frances, y a bisa cu “ningun de- 
sacuerdo por afecta e lazonan 
profundo entre nos nacionnan”, 
den un aparente referencia na e 
diferencianan riba e politica di 
Washington pa cu Irak. 
Diasabra ultimo, Bush a mus¬ 
tra carinoso den su elogio pa 
Sarkozy, cu a haya respaldo di 
Merca despues di a tuma un 
posicion severo contra Irån, 
diferente na e Gobierno di 
Chirac. 

Bush tambe a elogia Sarkozy 
pa patrocina un conferencia di 
paisnan donante cu a recauda 
20.000 miyon dolar pa tra- 
baonan di reconstruccion na 
Afganistan, caminda forzanan 
mericano, afgano y di OTAN 
ta lucha contra e rebeldia tab- 
ban. 

Kier revancha 

Gianluigi Buffon kier 
gana Francia y pasa 
pa cuarto final di Euro 

E keeper italiano Gianluigi Buffon a mustra confia tanto den e 
Victoria di su seleccion riba Francia, manera esun di Hulanda 
riba Romania y a indica cu kier bolbe na enfrenta, den semi¬ 
final, cu e team cu ta wordo dirigi pa Marco Van Basten, cu a 
golea e team italiano cu score di 3-0 den e prome wega. 
Buffon a tira un cos paso lo kier hustifica Hulanda manera ta 
interesa pa gana Romania den e ultimo wega, apesar cu ya ta 
clasifica como e prome di e Grupo C. 

“Mi ta kere cu Hulanda lo kier enfrenta Italia of Francia den 
semifinal, despues di e forma manera a gana e prome wega. 
Ami tambe kier enfrenta Hulanda den semifinal, pa equilibra 
e score”, el a bisa. 

E keeper di Juventus, esun cu a scapa su seleccion na para un 
pinalty di e romano Adrian Mutu na e minuu 82, a sigura cu 
den cualkier caso, loke tin cu hasi Italia ta concentra na gana 
Francia sin hasi mas calculacion. 

“Francia, manera nos, ta un poco sorprendi di tin solamente 
un punto den dos wega”, el a indica. 

Sin embargo, e gol di Ruud Van Nistelrooy, cu motibo un cu- 
rioso splicacion di UEFA pa hustifica cu no tabata offside, y e 
pinalty sanciona na e minuut 82 contra di Christian Panucci 
a lanta hopi sospecho na Italia, cu ta considera cu a wordo 
perhudica. 

Pa Buffon, e seleccion italiano mester huy di polemica arbitral 
y hasi e wega di su bida contra e seleccion frances. 




Ta sigui 


David Villa y Fernando Torres ta yuda 
Spana pasa pa siguiente round 


DAVID Villa tabata un biaha mas e salbador 
di Spana, na score den e tempo di descuento e 
segundo gol di e seleccion spano, esun di triunfo 
cu a pone e team di Spana den cuarto di final. 

E number 7 di Spana a bolbe na resulta milagroso 
pa e team cora. E wega a bay malo despues cu 
Joan Capdevila a bay para un bala, cu a deshasi 
di Hansson y Isaksson a fusila esaki den gol, 
provocando un delirio den e team spano. 

Spana a cuminsa hungando bon y Suecia malo. 
Desde e pito inicial, e seleccion a ahusta loke 
tabata spera, teniendo na cuenta e estilo di wega, 
conoci bieuwnan na ta e rival di e hombernan di 
Luis Aragones den e fase di clasificacion. 

Suecia depende fundamentalmente, di su dos 


punto. Zlatan Ibrahimovic y Henrik Larsson ta 
busca constantemente su companeronan cu bala 
largo, specialmente e delantero di Inter Milan. 
Pesey tabata Spana tabata esun cu tabata tin e 
posesion di bala. Esnan di Aragones a expone 
riba e veid di Tivoli Neu e wega di toke cu un 
Xavi Hernandez cu a cuminsa e wega, pone su 
team riba su lomba. 

T’e ora a yega e gol di Fernando Torres, tabata 
Xavi cu tabata dirigi e team di Spana. E centro- 
campista di Barcelona, cu tabata someti pa e 
sueconan den un wega duro, asina a ofrece un 
y otro biaha den busca di e bala y a move di un 
banda pa otro hasiendo funciona e efectividad 
di e machine spano. 

Tambe ta logra 


Rafael Nadal ta gana Novak Djokovic 
den final di ATP di Queen’s 


RAFAEL Nadal a bira e prome spano na gana un 
torneo den yerba 36 aha despues di cu Andres 
Gimeno a conquista Eastbourne na 1972, despues 
di gana e serbio Novak Djokovic cu score di 7-6 
(6) y 7-5. 

Di paso ta yega na exito na Queen’s, cu a con¬ 
quista pa prome biaha, despues di su ultimo titulo 
na Roland Garros. Algo cu nunca a pasa desde 
1979 cu e torneo britanico a cuminsa. Prome na 
1973, Ilie Nastase a hasi e doblete na London 
Grass Court Championships. 

Nadal a duna un paso psicologico importante den 
e particular carrera cu ta mantene cu e serbio, cu 
ta su tras pa bira number dos di mundo. 

E saldo ta ainda mas favorabel, cu a gana cu esaki 


nuebe di e 12 wegana. Den mente, a conquista di 
forma unico e Roland Garros y previamente den 
e Masters Series di Hamburgo. E serbio a impone 
na Indian Wells, den pista duro, den e prome di 
e tres weganan hunga den 2008. 

E unico biaha cu a hunga riba yerba tabata den 
e semifinal di Wimbledon. E serbio a retira ora 
tabata perdi pa 3-6,6-1 y 4-1. Na Queen’s a bolbe 
na demostra cu ta mas cerca, di e spano. 
Djokovic tabata tin un prome momento dificil 
den e prome wega. Nadal a dispone di un break 
pero e serbio a caba ganando esaki y cu continu- 
acion, cu un Nadal impreciso tabata tin cuatro 
opcion di kibra. Den di cuatro Djokovic a logra 
esaki, habriendo e score grandi. 



Tabata tin cu pensa 

Luiz Felipe Scolari a splica 
cu a acepta dirigi Chelsea 

E tecnico di Portugal, Luiz Felipe Scolari a admiti diasabra 
cu e oferta di Chelsea a resulta algo cu no por nenga, pero cu 
t’e na ultimo a busca un mihor acuerdo pa keda den e selec- 
cion luso. 

“E presidente di e Federacion portugues a trata den e ultimo 
15 dia busca ayudo di sponsor, pero no tabata capas di yega 
na e oferta cu mi a ricibi. El a hasi loke e tabata por y ami 
tambe”, Scolari a bisa den e rueda di prensa, den loke ta refiri 
pa prome biaha su mudansa pa e club di London despues di 
Eurocup. 

“Mi tin un contract cu Portugal t’e na final di luna. Tabata 
libera pa e Federacion pa hiba contratacion. Tur tabata sa 
cu un dia lo cuminsa e relacion y otro dia lo caba. Awo, mi a 
dicidi cu e mihor pa ami ta e decision cu mi tabata sa tres dia 
pasa. Tur cos a bira den forma legal”, e entrenador brasileno 
a bisa. 

“Awo, mi ta pega cu Portugal y despues lo yega na otro asunto. 
Aki nan tin un ambiente hopi bon, mi gusta Portugal, mi ta 
hopi bon cu e hungadornan. Mi tin un carino di e pueblo di 
Portugal, pa e personanan cu mi tabata cun’e cinco ana y 
mei. No ta bay cambia cu e lugar di trabou, ya cu e carino na 
e persona lo sigui semper”, el a bisa. 

E detaye di contract no tabata difundi, pero e tecnico brasileno 
a reconoce cu e cuestion financiero tabata un di e rason pa 
cual a acepta cambia di trabou. 

“Mi ta bay cumpli 60 aha y mi no ta wak mi mes dirigi t’e cu 
70 aha. Mi a bisa esey antes, aigun oportunidad ta yega un 
biaha”, Felipao a bisa. 

Hopi leeuw di e titulo 


Grecia ta perde contra Rusia y ta finalisa su etapa den Eurocup 2008 


E seleccion ruso a gana cu score di 1-0 
riba Grecia, e actual campeon cu ya lo no 
ripiti e titulo y a duna di paso e prome 
lugar di Grupo D na Spana, cu di e forma 
aki ta yega cuarto di final di Eurocup 
contra Hulanda. E team di Guus Hid- 
dink, cu ya den e wega di debut contra 
Spana a laga aigun bon instante, tabata 
mihor cu Grecia, mas cu tur tabata paso 
tin mihor hungador. E team di Otto Reh- 


hagel a sorprende na Portugal, cu hopi 
orden y un bon dosis di suerte. Cuatro 
ana despues, no tabata ti nnada di esey 
y e formula Rehhagel a caduca. Contra 
Rusia, e tecnico aleman a hasi caso di e 
hungadornan, cu a califica como mie- 
doso su planeamento di wega contra 
Suecia, y a saca un team mas ofensivo. 
A laga riba banki Theofanis Gekas, cu 
a yega na Austria como un estreya di 


e team y supuestamente a alinea e tres 
punta (Charisteas, LiberopoulosyAma- 
natidis). Pero no a sirbi di mucho. A sal- 
ba e insistencia di Giorgios Karagounis y 
aigun timido tiro di Angelos Charisteas, 
cu den e torneo aki no a toca pa fortuna 
manera e ultimo, Freceia a bolbe duna 
un imagen pober. Tabata suficiente un 
error di su keeper Antonios Nikopolidis, 
den e minuut 33 pa cu Rusia hiba e tres 


punto. Tabata e keeper griego na busca 
un bala hunto na e linea di gol, sin apar- 
ente peliger, pero no a logra esey. Semak 
cu a manda esaki desde e centro di veid 
y Zyrianov a topa cu un regaldo y un gol 
bashi. Tabata keda casi un ora di wega, 
pero Grecia tabata incapas di equilibra 
e wega y a dispidi di e titulo pa e porta 
patras, sin mas obhetivo cu laga un bon 
imagen contra Spana. 

E suizo Roger Federer, number uno di mundo, 
a logra su di cinco titulo den e torneo di tennis 
riba yerba di Halle, despues di gana den e final 
e aleman Phillip Kohlschreiber den dos set pa 
6-3 y 6-4. Federer a gana su di dos torneo di ana 
despues di obtene na Estoril (Portugal). E tem- 
porada fracaso den su intento di Roland Garros y 
Masters Series di Montecarlo y Hamburgo. 

Den un final sin apenas historia, e suizo sola- 
mente tabata mester di un ora y 12 minuut pa 
duna cuenta na e aleman. Federer a impone 
den e tercer bala di e wega cu a dispone di dje. 
E hungador suizo, cu a afina su preparacion pa 


Wimbledon, na unda ta busca su di seis triunfo 
consecutivo, ta hiba 25 triunfo consecutivo na 
Halle. Su ultimo derrota tabata contra e aleman 
Niclas Kiefer den e semifinal seis ana pasa. Su re¬ 
cord na Halle ta un total di 32-3. E wega di ayera 
tabata di dos wega entre Federer y Kohlschreiber, 
number 40 di mundo. Curiosamente ambos 
tabata den e mesun torneo y a sali cu e mesun 
score. 

E aleman a hunga e tercer final di su carrera y di 
dos e temporada despues cu a gana na Auckland. 
Ana pasa, na Munich a logra su prome titulo. A 
acumula dos. 



Ta ora di berdad 

Fernando Torres a 
bisa cu Spana tin 
cu demostra cu por 

FERNANDO Torres, un di e mihornan hunto cu David Villa 
den e triunfo di Spana contra Suecia (2-1), cu a pone e se- 
leccion den cuarto di final di Eurocup, a senala cu ta di awo 
ora tin cu demostra cu por gana Eurocup, paso t’e cu awo 
solamente a cumpli e minimo. E delantero di Liverpool, cu 
a comparece den conferencia di prensa prome di disfruta di 
un dia liber na Neustift y despues di traha den un training 
di recuperacion, a avisa cu desde awo tur e rivalnan lo ta 
complica. “Nos lo sufri hopi”, el a declara. “Nos ta bay tin cu 
mustra Suecia, cu rivalnan pareci cu nos lo no laga nos wega 
y nan lo sufri. Esaki nan ta e weganan cu nos ta spera. Esun 
contra di Rusia no ta mustra duro”, e ex di Atletico di Madrid 
a bisa. “Nos no ta favorito. E favoritismo tin cu demostra 
den e veid. Tin seleccion cu ta na nos nivel of riba nos. Ser 
favorito no ta bal nada. Den e situacion aki nos tabata atrobe 
y despues nos no a duna suficiente nivel. Mester ta na nivel 
di e campeonato completo. Favorito mi no ta kere nos ta si”, 
Liverpool a bisa. “E ta bon pa ta na haltura di e wega nan aki. 
No ta hasi motivacion extra. E team aki tin fe y e cosnan ta 
yega. No ta yega pa casualidad”, el a anadi. 




ATV transmision EURO 2008: 
Dialuna 16 di JUNI 

ATV lo ta en bibo for di SETAR N.V. Sero Blanco pa e weganan 

Austria vs. Germany y Poland vs. Croatia 


tig*) EUR02008 

Austria-Switzerland 

New York Yankees ta logra gana Houston Astros y Mussina ta yega 10 Victoria 



MIKE Mussina a tira seis inning cu solides pa yega su di 10 Victoria 
di temporada y Yankees ya tin tres triunfo riba e marka di .500 na 
gana diasabra cu score di 8-4 riba Houston Astros. 

Alex Rodriguez a conecta un homerun solitario den e prome in¬ 
ning y e dominicano nan Melky Cabrera y Wilson Betemit, asina 
manera e boricua José Molina a score un par di careda cada uno 
pa Yankees, cu a gana ocho di su ultimo 11 wega. 

Mussina a acepta tres careda y seis hit pa yega na 10 triunfo pa di 
17 temporada consecutivo, un record den Liga Americana. 

Asina mester e tercer ocasion den su carrera y e prome desde 2003, 
den loke a logra drenta den su prome 15 weganan. E Victoria 260 
di Mussina tabata tin un comienso duro, na laga un double y un 
single den e prome inning prome cu e panameno a conecta un 
homerun di tres careda. E pitcher di 39 ana a sinta despues di 
esey na retira siete di su siguiente ocho bateadornan t’e cu Lee a 
conecta un single cu un out den di cuatro inning. 

Kyle Farnsworth a tira un ocho inning sin permiti anotacion 
prome cu e dominicano Edwar Ramirez a sera e wega di e mesun 
forma. 





- T H E C I NWMA S - 


USJ 

SCHEDULE VALID TILL JUNE 17th 


AT RENAISSANCE - ORANJESTAD 


THE INCREDIBLE HULK 

daily: 5.00 7.40 10.10 

matinee: 11.55 2.30 

THE HAPPENING 

daily: 4.10 6.10 8.10 

matinee: 12.10 2.10 

KUNG FU PANDA 

daily: 3.50 5.40 7.40 

matinee: 12.05 2.00 

MADEOFHONOR 

daily: 4.10 

matinee: 12.20 2.20 

WHAT HAPPENS IN VEGAS 

daily: 6.10 8.15 

matinee: 

INDIANA JONES 

daily: 4.50 7.25 9.55 

matinee: 11.55 2.25 

SEX AND THE CITY 

daily: 5.50 8.35 

matinee: 12.20 3.05 




rpGi 




AT PASEO HERENCIA 


THE INCREDIBLE HULK 

daily: 4.50 7.25 10.00 

matinee: 11.50 2.20 

THE HAPPENING 

daily: 4.00 6.00 8.00 

matinee: 12.00 2.00 

KUNG FU PANDA 

daily: 3.45 5.40 7.30 

matinee: 12.00 1.50 

MADEOFHONOR 

daily: 4.30 

matinee: 12.20 2.25 

WHAT HAPPENS IN VEGAS 

daily: 6.30 8.30 

matinee: 

INDIANA JONES 

daily: 5.00 7.30 10.00 

matinee: 12.05 2.30 

SEX AND THE CITY 

daily: 5.40 8.25 

matinee: 12.10 2.55 


DRIVE-IN June 12-June 15 


LEATHERHEADS 

Thu: 8:00 Fri: 8:00 & 10:30 

THE FORBIDDEN KINGDOM 

Sat: 8:00 & 10:30 Sun: 8:00 


late show: 


10.10 

late show: 


21.30 
late show: 


late show: 


10.20 
late show: 


late show: 


late show: 


late show: 


10.00 
late show: 


9.20 

late show: 


late show: 


10.30 
late show: 


late show: 


late show: 


CAR CRASH 
EVERYDAY 


NEW 

12.35 

NEW 

12.10 


NJW 

12.30 

NEW 

12.00 


Matinee: Sat & Sun I Late show: Fri & Sat 

FloridaTrend.com a nombra Amazonia 
entre top 20 restaurant nobo 


Los Amigos a haya 
uniform nobo 


FLORIDA Trend, e website pa 
Negoshi na Florida, a nombra 
Amazonia entre e top 20 res- 
taurantnan nobo na e estado. E 
restaurant ruman di e famoso 
restaurant na Aruba a pone 
hopi hende papia na Florida y 
a impresiona e restaurant critic 
Robert W. Tolf asina hopi cu el 
a inclui Amazonia den su top 20 
pa e estado di Florida. 
FloridaTrend website su lista 
di 20 Miho Restaurant Nobo ta 
conta pa henter e area culinario 
y geografico di Florida, y a dis- 
tingui e Rodizio Churrascaria, 
raportando cu “e restaurant ta 
famoso pa e non-stop grill cu 
gauchos di e Pampas sirbiendo 
carni, porco, carne corta y sirbi 
na mesa despues cu bo ta yena 
bo mes completamente na e bar 
gigantesco di salada.” Amazo¬ 
nia na Florida ta situa na 11300 
Legacy Avenue, Palm Beach 



Gardens, y tin e mesun estilo di 
su restaurant ruman, e Rodizio 
Steakhouse Brasilero, na Palm 
Beach, Aruba. 

E tradicion Brasilero di gaucho 
ta haya bida den tur dos di e 
restaurantnan autentico aki, 
unda un menu prix-fix ta ofrece 
un dozena di corta di carni, 
cualnan a wordo prepara len- 
tamente riba un grill di candela 
habri. 

E Roaming Gauchos, e corta- 


dornan di carni specializa for di 
e parti sur di Brazil, ta presenta 
e delicioso carninan na mesa, 
despues cu bishitantenan a 
purba e delicioso saladanan 
for di e bar grandi di salada, 
complimenta tremendamente 
pa un lista di binja ganador di 
premio y e bebidanan Brasilero 
signatura, pa presenta come- 
mento sin fin...te ora cu bo bira 
e toren di palo di berde pa cora, 
cuminda lo djis sigui bin.... 



DIASABRA merdia, a tuma lugar na Ultimate Automobiles, 
agencia di autonan Chrysler Jeep, bautismo di uniform nobo di 
Los Amigos. Tur esaki a tuma lugar na Sabana Blanco. Honor a 
toca na Cai-Cai Williams pa basha champagna riba e uniform y a 
desea e team Jeep Los Amigos tur clase di éxito den nan compro- 
miso deportivo. 


Sistema SAP pa procesa documento na Aduana, no ta sirbi 

y a pone Gobierno perde entrada 


COMO un luna pasa, Aduana a 
bin cu un sistema nobo pa pro¬ 
cesa documentonan, cu di acu- 
erdo cu SIAD, ta un sistema pa 
automatisa y lo bay haci e tra- 
bao mas eficiente pa Aduana. 
Pero for dia di su introduccion, 
mas bien problema el a causa, y 
te awe e no ta bon regia, te cu na 
Aduana tin masha documento 
ta acumulando, mientras cu e 
comerciantenan ta birando e 
victima di e situacion. Dia cu e 
problema a presenta, dirigen¬ 
tenan di Camara di Comercio y 
ATIA a bay reuni cu Mando di 
Aduana, unda nan a priminti 
di trata di procesa e documen¬ 
tonan mas rapido ainda, sin cu 
mester perhudica e comercian¬ 
tenan, sigur esnan cu ta atende 
cu carga friu. Pero manera men- 
ciona, e situacion no a drecha, 
pero mas bien pio e ta birando. 
Esaki tin como consecuencia cu 
Gobierno mes ta perde entrada 
di un 17 miyon florin. 

T’asina cu un sistema nobo a 


keda introduci, conoci como 
SAP y sea e personal di Aduana 
no ta bon entrena, pero mas 
bien t’e sistema den computer, 
no ta funciona debidamente, 
unda constantemente e sistema 
ta cay. Awor ta culpa SETAR, 
bisando cu e capacidad di e 
linea di comunicacion, no ta 
suficiente. Pero mientrastanto 
e stapelnan di declaracion- 
nan ta montona na oficina di 
Aduana. Mando di Aduana a 
dicidi pa no stroba sacamento 
di carga, pa duna Fiat, esta cu 
e comerciantenan por saca nan 
mercancia sin factura, mientras 
cu nan a pone un suma como 
garantia p’e Invoerrechten cu 
mester worde paga. A busca 
e Hefe di Aduana pa haya su 
comentario, pero e no ta lo- 
calisabel. Ta pasobra e no por 
duna cuenta di e hecho cu ta 
pasando aki. Mientrastanto Go¬ 
bierno ta sigui perde entrada. 
Di acuerdo cu nos informacion, 
tin un retraso di mas cu 17 dia, 


unda Gobierno ta perde di 
haya un 17 miyon florin. Di 
acuerdo cu informacion cu nos 
di AWEMainta ta hayando, ta 
bisa cu pa cada duanero cu ta 
usa e sistema di SAP Douane (of 
SIAD/Gobierno) mester paga 
un fee di Euro 4000,00 pa aha. 
Tin por lo menos 20 empleado, 
tarifeurs, intoetsers y tambe 
personanan cu no ta douane tin 
aceso n’e sistema, pues mester 
paga minimal 20 x 4000,= = 
80.000,00 euro pa aha. Cu otro 
palabra e sistema no ta y lo no 
bira nunca di Douane. 

Lo ta interesante pa sa, ta 
kende (nan) tin beneficio den 
e sistema aki, cu no ta aplica 
aki banda. Ta bon pa bisa, cu e 
sistema di SAP aki ta uno copia 
di Europa, cu lo mester ta un 
sistema “harmonisa”, loke e 
no ta. E silencio di Gobierno ta 
duna e impresion cu e rumor cu 
ta circula pa e ultimo ahanan 
ta berdad. Douane ta pasando 
den un desaroyo cu no ta sa- 


ludabel. 

Papiando cu e Presidente di 
SADA, cu t’e Sindicato di Ad¬ 
uana, Sharina Hernandez, 
kende a splica cu e sindicato no 
a sali afo ainda riba e sistema 
aki, pasobra te ainda SADA ta 
buscando mas informacion di 
kico ta pasando. Ta for di dia 
9 di mei e sistema SAP a keda 
introduci y for di e tempo ey a 
sa caba cu e sistema no ta ad- 
ecua p’e trabao di Aduana. Loke 
Sharina Hernandez por bisa ta, 
cu e programa aki no t’asina 
sofestica manera el a propagu’e. 
A hala atencion di Gobierno y 
Mando di Aduana riba e sistema 
aki, pero nan a persisti cu esaki 
nan mester traha cune y awe 
nan mes por comproba cu e ta 
un caos total. 

E sistema cu Douane a traha 
cune anteriormente t’e sistema 
ASYCUDA, cu ta un sistema 
cu Douane ta traha cune rond 
mundo. E sistema di SAP mas 
bien ta pa controla, no sola- 


mente e importacion, pero 
tambe pa despues determina 
si cada comerciante ta paga 
nan belasting manera mester 
ta. Segun Sharina Hernandez, 
Presidente di SADA, na Corsow 
ainda nan ta usa e sistema di 
ASYCUDA, loke Aruba tabatin. 
Pero Gobierno nunca a per- 
cura pa up-date e programa aki, 
siendo e programa aki ta dirigi 
pa Aduana y ta masha “amical”. 
Tur douanero den regio ta traha 
cu e sistema aki, anto pakico Ar¬ 
uba so, mester acepta pa traha 
un programa Europeo.Aruba 
t’e unico pais den e region aki, 
cu tin e sistema SAP. Kier men 
si Aruba tin un problema, no tin 
un pais den region cu por yuda 
nos, segun Sharina Hernandez, 
y mester bay busca e experto 
for di Europa. E programa 
SAP aki ta mas bien dirigi riba 
impuesto, pero pa Aduana e ta 
requeri mas trabao y mas inver¬ 
sion, cu lo tin cu sosode den 
proximo aha. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Glas getint un peliger riba caminda 


BASTA tempo no ta tende 
nada mas di ‘tinted glas” di 
auto. Gobierno (lesa Minister 
di Husticia) a trata di haci algo, 
y un abogado a menasa di cum- 
insa caso. 

Berdad ta, cu glasnan getint di 
auto, specialmente e glasnan 
padilanti, ta forma peliger riba 
caminda, ora esaki nan ‘tint’ ta 
demasiado scur. 

Tin hopi chauffeur conciente ta 
admiti cu ta dificil pa maneha 
un auto cu tin glas padilanti y 
esnan band’i chauffeur y pasa- 
herto padilanti, cu un tint de¬ 
masiado scur. E tint demasiado 
scur ta stroba e chauffeur di tin 


un bistå cla riba loke ta pasa 
riba camninda. Den dia mes 
esaki ta un problema, pa no 
papia mes di anochi. Ora un 
chauffeur no por tin un bistå cla 
riba loke ta pasa riba caminda 
su dilanti y banda di dje, esaki 
ta forma un peliger grandi riba 
camninda, no pa e chauffeur so, 
pero tambe pa otro usuarionan 
di caminda. 

No tin nada contra pa tint glas¬ 
nan di auto, pa asina proteha 
su interior di e solo fuerte di 
Aruba, y kizas permiti e airco 
di e auto traha miho y asina 
gasta menos gasolin. Pero esaki 


no por bai a costo di seguridad 
riba caminda. 

Ora nos papia di den dia: Hopi 
biaha ta pasa cu un chauffeur 
ta para na un skina banda di 
un auto cu tin su glasnan get¬ 
int demasiado scur. Mientras 
e chauffeur mester bira na su 
man drechi, ta imposibel pa 
e mira door di e auto (cu glas 
getint), pa mira si tin trafico ta 
asercando of no, y mester keda 
warda te ora e auto cu glas scur 
move pa e por mira e situacion 
di trafico. 

Anochi: Ta sumamente dificil 
pa maneha un auto cu glas pa¬ 
dilanti getint scur (di mas). E 


unico manera pa mira miho, ta 
di core cu luznan “bright”. Esaki 
tambe ta un peliger riba ca¬ 
minda, ya cu e luznan “bright” 
aki ta stroba otro chauffeurnan 
riba caminda. 

Awor nos ta comprende dicon 
tin tanto auto ta core rond ano¬ 
chi cu nan luznan “bright”, y 
maske cuanto “bright”nan bek, 
nan no ta haci caso. Nuebe di 
cada diez di e autonan aki tin 
glasnan geting scur (di mas) 
padilanti. 

Pesey nos ta kere cu autoridad 
concerni mester tira un bistå 
riba e asunto aki atrobe y haci 


tu cos posibel pa prohibi “tint” 
di e glasnan di e parti padilanti 
di un auto, di tal manera cu no 
tin bistå riba e chauffeur y e 
pasaheronan. Esaki tanto for di 
padilanti, como di banda. 

Laga nos ta conciente y au- 
menta seguridad riba nos ca- 
mindanan. Un ley riba “tinted 
glass” indudablemente lo yuda 
den esaki. Y si e abogado tin un 
tiki sentido di seguridad, e lo no 
opone un ley asina. 

Ademas, glasnan getint leve 
lo yuda tambe pa otronan (di 
pafo) reconoce cierto “mal- 
hechornan” cu ta core rond 
causa tur sorto di molester. 


Diccionario Papiamento-lngles di Betty 
Ratzlaff ta riba mercado atrobe 



E diccionario di mas comp- 
rensivo Papiamento-lngles pa 
Betty Ratzlaff-Henriquez, ta 
disponibel atrobe despues di 
mas cu cinco ana fo’i mercado. 
E di dos edicion di ‘Dikshonario 
Papiamentu-Ingles’ a worde 
introduci diamars anochi na 
conferensia di prensa. 

Stichting Jeugdwerk Jong Bo- 
naire den un acuerdo cu Trans 
World Radio Dictionary Foun¬ 
dation, a actualisa e buki y a 
bolbe impriim e di dos edicion 
aki di e ‘Dikshonario Papiamen¬ 
tu-Ingles’ como un esfuerzo pa 
lanta plaza pa Jong Bonaire su 
programa despues di scol pa 
hubentut. 

Cualkier ganashi di benta di e 
diccionario lo bai pa yuda paga 
pa e actividadnan pa e Centro 
pa Hubentud y tambe pa e re- 
imprimimentu di e diccinario 
pa asina nunca mas e lo keda 
indisponibel atrobe. 

Na Aruba hendenan por haya e 
diccionario na Samsom Book- 
store, de Wit & Van Dorp, Plaza 
Book Shop y Libreria Victoria. 
E di dos edicion di e diccionario 
Papiamento-lngles aki ta un 
poco mas chikito cu e dicciona¬ 


rio original dor cu e ta impriim 
riba papel mas fini. Esaki a yuda 
pa tene e gastonan di imprimi- 
mentu y transportacion abou 
cu asina e buki por ser ofreci 
na casi e mes un prijs di 10 ana 
paså.Caribbean Mercantile 
Bank Aruba ta un di e prome 
companianan pa join e progra¬ 
ma cu donacion di 20 buki pa 
scolnan na Aruba. Otrocompa- 
nia, agencia y organisacionnan 
cu kier partisipå na e programa 
di diccionario pa scol por tuma 
contacto via e-mail na schools@ 
papiamentudictionary.com y 
duna nan nomber, nomber di 
nan compania i informacion 
di contacto. Lo tin un persona 
cla pa responde pa completa e 
transaccion. 

Aigun di e cambionan den e di 
dos edicion ta inclui e adicion 
di mas of menos 100 palabra na 
esun original. Tambe tin un sec- 
cion nobo cu ta splica aigun di e 
diferencianan entre palabranan 
y ortografia di e papiamento di 
Aruba y esun di Corsou y Bo¬ 
naire. Informacion biogråfico 
di e autor a worde actualisa y 
tambe di esun di e sponsernan 
nobo di e diccionario, Jong Bo¬ 


naire, ta inclui. 

Impriim pa prome biaha 1992 
y atrobe na 1995, e diccionario 
popular aki no tabata disponi¬ 
bel pa aigun ana caba. Tin 
20,000 palabra papiamento y 
mas di ingles. 

Betty Ratzlaff a cuminsa colecta 
palabra y pone su ekivalente 
y su splicacion na 1958 ora 
e’la cuminsa sina papiamento 
na otronan na Aruba. E’la 
cuminsa e prome edicion di e 
diccionario aki na 1985, ora 
e tabata traha pa Radio Trans 


Mundial sinando Papiamento 
na e empleadonan di TWR. E 
director di TWR a establece un 
fundacion y a publica e diccio¬ 
nario na 1992. 

Hunto cu su contribucion na e 
idioma, e autor ta bon conocf na 
tur tres isla ABC pa su ministe- 
rio den campamento cu huben¬ 
tud cu a cuminsa na 1960. Na 
ana 1964 e’la funda Centro 
Juvenil Washington na Aruba. 
Reconocemento pa e trabou aki 
a worde duna na 1979 ora e’la 
ricibi e recompensa di “Woman 


of the Year” pa e cinco corant- 
nan mayor di Aruba. 

Na 1997 e’la baha cu pension y 
a bolbe su pais nativo Canada 
pero en realidad e no a laga 
atras e islanan di Antiyas. Un 
ana despues e’la uni cu Bicento 
Henriquez, nativo di Aruba, 
kende tabata un amigo di hopi 
ana. Desde e tempo ey nan a 
biba na tanto Aruba como Can¬ 
ada, pero na fin di april 2008 
nan a bolbe Aruba na unda 
mayoria di Bicento su yiu, nieto 
y bisanietonan ta biba. 

Post Aruba a celebra 10 aha 
di servicio di Alvin Wernet 



DIA 15 di juni 2008 Alvin Wernet a cumpli 10 aha den servicio na Post Aruba NV. Esaki a wordo 
celebra den compania di e director, Sr. Kees van Nederkassel, demas miembronan di gerencia, cu 
su coleganan di Post Aruba y famia. Sr. Alvin Wernet a drenta servicio di Land Aruba como hulp- 
brievenbesteller dia 15 di juni 1998. Semper Alvin a keda traha den e departamento di Reparticion 
di Carta na Directie Posterijen. Desde 1 di september 2006 Alvin a tuma e desicion pa bai traha den 
servicio di Post Aruba N.V. y entrega su status di ambtenaar. Actualmenente Alvin ta ocupando e 
puesto di Allround Besteller. Sr. Wernet ta un persona amistoso, tranquil y dedica na su trabou. Den 
nomber di Post Aruba N.V. nos ta felicita di curazon senor Alvin Wernet pa e 10 aha nan di servicio. 
Nos tambe kier felicita su famia cu e hubileo aki. 


JCI Aruba Female recaudando fondo 
pa cumpli cu proyectonan pa Aruba 


JCI Aruba Female ta un organ- 
isacion non-profit cu ta ofrece 
su miembronan oportunidad 
pa desaroya nan mes den 4 area 
cualnan ta: Individual, Comu- 
nidad, Internacional y Empre- 
sarial. Den e cuadro aki JCI 
Aruba Female ta organisa dia 
4 di juli 2008 un bingo p’asina 


recauda fondo pa nan por sigui 
cu nan proyectonan. E bingo aki 
lo tuma lugar na Club Caquetio 
y lo cuminsa 8:00 pm. 

JCI Aruba Female ta invita 
pueblo di Aruba en general y 
especialmente amantenan 
di bingo pa atende e actividad 
aki. Bar y cushina lo ta bon sur¬ 


ti, y lo rifa premionan atractivo 
entre esnan cu atende. 

Pueblo di Aruba cumpra bo tick- 
et y asina contribui na proyecto¬ 
nan pa nos comunidad. 

Pa mas informacion yama li- 
bremente Rocheline Gomes na 
celular 562-5276 of Nathalie 
744-4085. 



Pelicula di velero 


DIASABRA 21 di Juni 2008, Sunfish Club Aruba ta patrosina 
un anochi cu un pelicula di velero. Lo mustra un pelicula di 
North Sea Regatta na Scheveningen (Hulanda) cu ta un di 
eventonan mas grandi di velero na Europa. E film ta mustra 
pantayanan spectacular di yatenan den accion den condicion- 
nan di 6 pa 7 Beaufort. Lo ta un oportunidad unico pa mira 
e pelicula aki na Aruba. Localidad lo ta Aqua Windies, Dr. 
Horacio Oduber Blvd 4 (cu ta keda aproximadamente 200 
meter despues di hospital). E anochi lo cuminsa pa 7:30 pm 
cu un splicacion di e reglanan y instruccionnan pa careda di 
Sunfish. Despues lo mustra e pelicula di 9:30 pm te cu 11:00 
pm. Ta posibel pa yega na 7:30 pm of 9:15 pm. Entrada ta gratis 
y si bo tin interes den e deporte di velero bo ta bon bini. Pa mas 
informacion por bisita www.sunfishclubaruba.org. 


Tempo Aruba N.V. 
ta recompensa su 
trahadornan 



DEN cuadro di e celebracion di 15 aha di existencia di Tempo 
Aruba, tur persona cu ta trahando via Tempo Aruba tin e 
oportunidad di gana premio tur luna. E meta ta pa gradici tur 
trahador pa nan confiansa pone den e compania. Corda inscribi 
y traha via Tempo Aruba pa bo no perde bo oportunidad. E 
ganador di luna di mei a resulta Elton Jansen. Pabien Elton! 
Keda pendiente pa loke Tempo Aruba tin pa ofrece e pueblo 
trahador mas e aha aki. 

Celebracion di Dia di Tata a combina un Serenata & Futbol 


UN tributo na e tatanan di e hotel a trece hunto mas di 80 em- 
pleado di La Cabana Beach & Racquet Club, kendenan a wordo 
malcria na honor di nan dia special cu pasapalonan y bebidanan 
delicioso. Gerente General Joe Najjar, kende tambe ta tata, esta 
di yiu homber Nicolas, un studiante na Merca, a ofrece un brindis 
na tur tata y personalmente a duna pabien na Tata di Ana Egbert 
Kraanwinkel pa a logra e titulo honorabel aki. 

E Diva y cantante Sashah Figueroa a entretene y a wordo ricibi na 
un manera hopi positivo. El a termina su lista excelente di cantica 
cu un version fantastico di My Heart Will Go On, net prome cu e 
cuminsamento di e wega di Copa Europa 2008 entre Hulanda y 
Francia, cual a wordo transmiti riba un pantaya gigantesco. 






















































































AWEMcrinta I Dialuna 16 di Juni 2008 


Local I 25 


Amigonan Bieu, Bon Amigonan. 

Ocean 105 tabata anfitrion di un saludo na amistad 




UN encuentro na Ocean 105 
a trece hunto dos leyenda den 
e mundo di hospitalidad, e 
pionero den turismo, desa- 
royador Raymond Maduro y 
Carlos Cabrera, Senior Vice 
Presidente, Florida y Caribe pa 
Hyatt Hotels Corporation. 

E dos personanan aki a conoce 
otro riba nos isla casi dos deca- 
da pasa, ora cu Maduro tabata 
desaroyando Tierra del Sol Golf 
Resort & Country Club, net e 
tempo cu Cabrera a yega Auba 
como e Gerente General di 
Hyatt Regency Aruba, cual a 
caba di wordo construi e tempo 
ey. Cabrera, kende a biba seis 


anja riba nos isla, ta raporta 
cu su amistad cu Maduro ta- 
batin un influencia grandi 
riba su carera profesional den 
transcurso di e anjanan y cu su 
tempo riba nos isla tabata un di 
e temponan mas feliz y signifi- 
cante di su bida. 

Famia Cabrera, Lynn, Carolina, 
Chabeli & Cassandra, kende 
awo ta biba na Florida, a dis- 
fruta di e bahada di solo spec- 
tacular den compania di nan 


amigonan local, cu delicioso 
pasapalonan sirbi pa Bingo 
restaurant y musica en bibo di 
We Fusion. 

Tambe presente pa comparti e 
momento, Alejandro Muyale, 
Tiara Air, Susan 
Santiago, Gerente General 
Hyatt Regency, Steve Lacle, 
Director di Ingenieria Hyatt 
Regency, y otro miembro di 
famia y amigo. 

ama no kier yiu muher di 14 
ana na estado mas den cas 


UN tata preocupa a bai Warda di Polis di Santa Cruz diabierna 
anochi pa ll’or y ta raporta na polisnan cu e tin un yiu homber 
di F.C. di 21 ana, y e ta bisa cu el a saca un mucha muher di 14 
ana na estado. 

E tata ta bisa cu e mama di e mucha a saca e mucha pafo y e 
mucha a bin su cas. Polis a papia cu e tata y a bay busca e mucha 
muher. 

Na caminda di Santa Cruz, polis ta topa e mucha muher para na 
bushalte. Polis ta hinke den auto y ta bay cune na cas di su mama. 
Eynan e mama ta bisa cu su yiu ta haci cos di hende grandi y no 
tin respet mas den cas. 

E ta bisa cu e yiu ta hopi agresivo. Mientras cu polis ta n’e cas 
ta papia cu e mama di e mucha muher, e mayornan di e mucha 
homber tambe a bin n’e cas. Polis a intermedia y e mayornan a 
sinta papia cu otro. 


Wela no kier nieto cu ta 
molesti’e mas den su cas 

POLIS ta bai diasabra mainta pa 7’or na un cas den Bernardstraat, 
pa un mucha homber rebelde. N’e cas polis a papia cu e wela T. J. 
di 73 ana, kende ta bisa polis cu su nieto J.D. di 20 aha naci na 
Aruba, ta hopi grosero contra dje y su casa. 

E ta bisa cu e mucha homber ta cana henter dia riba caya y ora cu 
el yega cas e ta bira onbeschoft y no ta respeta nan. 

E wela ta bisa polis cu e no sa si e mucha ta usa droga, pero e ta 
bisa polis cu e no kier pa e keda mas den e apartamento. Polis a 
bai den e apartamento pa papia cune, pero no a topa cune. 

Homber ta maltrata su amiga 
pisa dilanti su yiu di 3 aha 

E muher D.T naci na Aruba di 21 aha, ta bay Warda di Polis di 
Playa y ta pidi polis pa papia cu su amigo J.M. kende a maltrat’e. 
E ta bisa cu e tabata na su cas na Seroe Patrishi y e homber a bini 
cerca dje. E homber a obligue pa e drenta den auto, y a push’e 
den auto, hunto cu su yiu di 3 aha. E ta bisa cu e homber J.M. a 
core direccion Paradera, y banda di rotonde e homber a cuminsa 
dal’e na su cabes y su cara. E muher ta bisa polis cu e no ta corda 
cuanto biaha e homber J.M. a dal’e. Despues e ta conta polis cu 
J.M. a bai cune na cas di tata di J.M pa laga e yiu eynan. 

D.T. a haya un chens y a baha for di e auto p’e core bay, pero J.M 
a gare na su cabei y a keda wante. Un ruman homber di J.M. a 
bini na su auxilio y a kite for di dje, y a hibe na otro lugar. D.T. ta 
bisa polis cu e no kier duna keho contra J.M., pero e kier pa polis 
papia cune.Kier men t’e mes ta gusta pa homber bati’e. 

Conoci di polis ta yega warda 
cu corta di machete 

E homber E.E.J naci na Aruba di 28 aha, kende ta un conoci di 
polis ta yega Warda di Oranjestad den careda di 3’or di madruga 
cu diferente kap na su curpa. E tabatin corta na su orea, su cachete 
y tambe su dedenan. 

E ta bisa polis cu e homber cu e conoce como Shaba di Dakota a 
corte cu machete. Tur esaki ta relaciona cu droga. Patruya a yama 
ambulance, cu a bin y a transporte pa poli pa tratamento. Polis a 
bise p’e bin duna keho dialuna mainta. 


Tirador di yuwana, no ta respeta 
propiedad di hende 


POLIS ta bai diasabra atardi 
pa 5.30 na un cas na Paradera, 
pa 4 homber cu ta tirando yu¬ 
wana. Nan a core cu nan pickup 
shinishi A-49611 trankil drenta 
den un cura priva di hende y a 
baha abao. 

Ora cu e habitantenan a bisa 
nan cu nan ta riba tereno priva, 
nan a rabia y a habri boca 


grandi contra e habitante di 
e cas. Despues nan a subi nan 
pickup y a bay for di e lugar. 
Polis a yega y a bay busca nan 
den becindario. 

Polis a logra mira e pickup y a 
bai cerca e hombernan. Un di 
e hombernan, kende tabatin 
e rifle den su man, ora cu el a 
mira polis a core drenta mondi. 


Polis a mira cu den e pickup 
tabatin tres yuwana morto y 
tabatin uno riba un cadushi. 
Polis a tuma nomber die 
hombernan R.H. di 20 aha, 
E.L. di 33 aha, y K.R.L. di 37 
aha tur naci na Aruba. Esun cu 
a core bai cu e rifle ta K.L. di 16 
aha, kende ta yiu homber di e 
homber K.R.L. Polis a busca den 
mondi, pero no a topa cune. 


Homber ta menasa su amiga cu e kibra 

cune cu morto 


UN mama di fam C. a bin Warda 
di Polis diadomingo mainta 
tempran y ta haci denuncia 
contra e homber A.H., kende a 
menasa su yiu muher di 22 aha 
cu morto. E mama ta bisa polis 
cu su bida como e bida di su yiu 
muher ta na peliger. E ta bisa cu 
su yiu muher a kibra relacion 
cu e homber A.H., pero esaki 
no kier a respeta decision di su 


yiu muher y no kier acepta cu e 
muher no kier e mas. 

El a yama e mucha muher na 
telefon y a bise cu e ta sinta 
warde na su cas p’e mate. E 
mama a bisa polis cu e tin 
miedo. 

Polis a bay cu nan dos cas, pero 
e homber A.H,. no tabata sinta 
ta warda nan. Despues polis a 
dicidi di bai na cas di A.H. pa 


mira si e por ta eynan pa nan 
papia cune, pero e no tabata 
na cas. 

Polis a papia cu e mama di 
A.H., kende ta bisa polis cu e 
no ta confia su yiu, como cu ta 
varios biaha caba el a bisa cu e 
ta mata e mucha muher. E caso 
ta un caso serio cu tin mester 
di atencion di Recherche como 
di Polis. 


FCCA tin diferente proyecto den 

pipeline rond Aruba 

Tin atencion special pa nos grandinan 


FCCA no ta trahando proyecto 
di casnan di pueblo mas, nan a 
bai over na traha proyectonan 
mengua caminda cu personan- 
an cu tin entrada por cumpra un 
cas den e proyecto, tambe por 
tin huur social y tambe huur 
comercial cu ta un hende cu por 
paga ful e suma di huur. 

Na e momentonan aki tin un 
proyecto di e indole aki na Pali- 
siaweg cu ta den pipeline ainda. 
Ta trata di un plan di 150 vivi- 
enda, caminda e promer fase lo 
ta 50. Pa e promer fase FCCA 
tin financiamento caba for di 
Dutch Internactional Guaran- 
tee for Social Housing, pero nan 
tambe ta warda pasobra nan 
ta exigi pa por lo menos tin e 
tereno den erfpacht pa nan tin e 
seguridad pa por duna e fianza, 
y esey no ta e caso ainda. 

Ta trata di un inversion di 
aproximadamente 7 miyon. 
Den Bachstraat tin un cas 


propiedad di FCCA caminda 
cu esaki a wordo hereda tempo 
di compra di Interbank. Na e 
momentonan aki tin movecion- 
nan tumando lugar na e cas aki 
y riba esaki vocero di FCCA, 
Franklin Leest a informa cu tin 
un acuerdo cu Biblioteca Nacio- 
nal cu lo huur esaki. 
Igualmente el a menciona cu 
tin diferente otro edificio cu 
FCCA a huur manera esun na 
Belgiestraat y awor Directie 
Onderwijs ta den dje. Tambe 
tin un cas na Adriaan Lacle 
Boulevard cu a caba di renova 
y e muchanan di Ortopedisch 
Centrum ta den dje. 

Franklin Leest a conta tambe 
cu banda di e proyecto na Pale- 
siaweg, FCCA tin proyectonan 
na Bubali, Rooi Bosal y Alto 
Vista caminda cu probable- 
mente lo pone e terenonan na 
benta pa hendenan construi 
nan cas cu hipoteca di FCCA 


caminda cu prijs di tereno lo ta 
entre 50 pa 70 flor in pa meter 
cuadra. 

Adicionalmente FCCA ta bezig 
cu un senioren complex tambe 
cu lo bin unda e compania di 
television Starvision tabata 
ubica. E proyecto aki ta den fase 
di busca prijs pa renove, haci 
cambionan, adapte pa un stich- 
ting cu yama Thuiszorg. Nan lo 
ubica mas of menos 20 cliente 
eyden cu ta hendenan grandi cu 
ta haya tratamentonan eynan. 
Tambe Leest a comenta cu e 
edificio na Jaburibari no lo 
wordo amplia, pero tin full un 
compleho rond di dje, pasobra 
tin un pida tereno basta grandi 
caminda lo ubica por lo menos 
20 cas, ‘aanleunwoningen’ cu ta 
pa personanan cu ta bira grandi 
y no kier biba mas den nan cas 
grandi. E personanan aki ta 
haya e servicio cu e compleho 
nan dilanti ta duna. 

Corte 


Fiscal ta demanda 18 luna di prison pa muher cu a 

viola mucha menor di edad 


DIABIERNA Huez a trata e caso di e muher J.L.Tromp, kende a wordo acusa cu 
dia 3 di januari 2008 a viola un mucha muher menor di edad. 

Segun procesverbal, e tanta di e mucha M. a haci denuncia di violacion contra 
J.L. Tromp, despues cu un prima di dje a yame y a pone na altura di locual cu a 
pasa. 

E mucha M. ta bisa den su declaracion cu na polis, cu nan dos a palabra cu nan 
lo bay Bahia. J.L. Tromp a bin buske pa ll’or di anochi. M. ta bisa cu J.L. Tromp, 
e tabatin alcohol hunto cune y a dun’e bebe. 

J.L. Tromp a para su auto na cas di su ruman homber. Tres’or nan a bay cas 
bek. 

Na caminda J. L.Tromp a puntr’e si e kier pasa un rato dushi cune y a cuminsa 
carici’e. M. ta bisa cu el a stop J. L. Tromp, pero J.L. Tromp a push’e contra mu- 
raya di un garashi den becindario. Despues J.L. Tromp a sunchi y a sigui haci 
acto inmoral cune. E mucha ta pidi tambe pa no persigui J.L. Tromp, como cu e 
tin tres yiu. 

Raport di un Gineacologo ta bisa cu e parti intimo di e mucha tabatin herida. Den 
otro declaracion, M. ta bisa cu nunca e no a tene relacion cu ningun hende. Y e 
ta bisa cu awor e ta corda cu J.L. Tromp a yega di bis’e cu e tabata bay cu mucha 
muher. Tempo cu e tabatin 16 aha e tabata lesbiana, y e ta pensa cu esey a dun’e 
e motibo pa haci esey. Polis a detene J.L. Tromp dia 20 di februari di e aha aki. 

J.L. Tromp den su declaracion ta bisa cu M. tabata keda na su cas, como cu e no 
por a keda na cas di su mama, y como cu e no kier pa M. keda riba caya, el a dun’e 
un lugar pa e keda. J.L. Tromp ta bisa cu e dia e tabatin alcohol hunto cune, y a 
duna M. bebe ora cu nan tabata bayendo Bahia. (Nota di Red: Con Baha a permiti 
un menor di edad drenta e establecimento?). 

Den Bahia, nan a bebe Bacardi Coke, despues el a mira e mucha papia cu un 
mucha homber. Mirando cu M. no tabata para bon riba su pia el a dicidi hibe cas. 
J.L. Tormp a bisa cu nan a para e auto na cas di su ruman homber y nan a cana 
bai eynan. 

Den otro declaracion J.L. Tromp ta bisa cu pa 5.30 di madruga, e mama di e 
mucha a yam’e y a puntr’e kico a pasa. J.L. Tromp lo a bisa e mama cu e mucha 
tabatin discusion cu su amigo y nan a kibra cu otro. E mucha a bise cu el a wordo 
viola sexualmente. A confronta e mama cu su declaracion y e mama ta bisa cu 
J.L. Tromp no ta papia berdad. 

J.L. Tromp den otro declaracion ta bisa cu ta M. t’esun cu a cuminsa y a puntr’e 
si e kier haci algo y nan a cuminsa vrij. 

Huez a puntra J.L. Tromp si e sa cu M. ta menor di edad, dicon e no a pare, el a 
bisa cu nan tur dos tabata burachi. E ta bisa cu e mucha a haci’e boluntariamente, 
pero a stop, ora su celular a cuminsa ring. 


DECLRACION DI E RUMAN HOMBER 

Segun declaracion di e ruman homber, el a bisa cu el a tende hende bati na bentana 
y a mira e mucha ta yora. E ta bisa cu el a bai cerca dje y e ruman a keda yora. 
Despues su otro ruman muher a conte cu J.L. Tromp a viola nan ruman menor di 
edad sexualmente. E ruman homber mesora a bai na cas di J.L. Tromp y a bai 
buske pa aclaria e cuenta. 

Fiscal den su rekisitorio ta bisa cu e ruman homber a bisa cu J.L. Tromp a sali na 
yoramento y a bisa e ruman cu e tabatin relacion sexual cu e mucha, pero cu e 
iniciativa a bin di e mucha. 

Fiscal den su rekisitorio ta bisa cu cu relacion sexual no ta sunchi y brasa, esey ta 
tuma lugar tur dia. Fiscal ta bisa cu aunke e iniciativa a sali di e mucha, e actonan 
cu e mucha ta describi, J.L. Tromp como adulto tin cu compronde esaki. Ley ta 
bisa cu menor di edad no ta capaz pa dicidi kico e kier of no. E Fiscal ta bisa cu e 
prueba ta sinta den declaracionnan. E ta bisa cu J.L. Tromp a gana for di un prin- 
cipio, cu nada no a sosode. Fiscal ta sali di e declaracion di e mucha cu a wordo 
sostene p’e otro declaracionnan. E ta bisa cu violacion a wordo proba, y prueba 
ta cu e ginecologo a mira e herida paden. 

Fiscal ta bisa cu J.L. Tromp a usa violencia, tene e mucha contra muraya aunke e 
no tabata kier, J.L. Tromp a sigui cu su actonan sexual. E ta bisa cu e ta un hecho 
castigabel y merece castigo p’esey. P’e castigo Fiscal ta bisa cu e ta tene cuenta cu 
edad di e mucha y tambe cu e mucha ta di su mesun sexo. 

E Fiscal ta bisa cu J.L. Tromp tabata debidamente na altura di e edad di e mucha 
y a dune alcohol. Fiscal ta pidi 18 luna di prison incondicional, kitando e tempo 
cu el a keda sera caba. 

Mr. Foy den su defensa ta bisa cu sexualidad ta parti di bida, pero un adulto no 
mester forsa e desaroyo. E abogado ta bisa cu Fiscal no a pone suficiente peso, cu 
e mucha M. no tabata kier pa J.L. Tromp wordo persigui y 18 luna no ta refleha 
e deseo di e mucha. E abogado ta bisa cu mester sali for di e declaracion di su 
cliente y e victima y no di declaracion di e otro testigonan. 

E ta bisa cu mirando e fecha cu e no a tuma lugar dia 3 pero dia 5, e ta pidi pa 
kita e cargo di su cliente. E ta bisa cu e fecha no ta klop y no tabatin penetracion. 
Tampoco e ta bisa cu no tin keho oficial di e persona cu ta representa e mucha. 
Fiscal a pidi Huez pa cambia e fecha, aunke si e no wordo cambia, Fiscal a bisa 
cu e lo bai den apelacion tog. 

Foy no tabata di acuerdo cu esey y a bisa cu asina no por. No por pone presion 
riba un Huez p’e cambia e fecha. E abogado a hasta expresa su mes “foei sra. Fis¬ 
cal”. Mr. Foy ta para riba cu a haci fout den e fecha y su cliente mester sali liber. 
Huez lo studia e caso y lo dicta sentencia dia 27 di juni awor. 


WEB Aruba N.V.: “No tin cambio den paga awa na tempo” 


A base di un peticion di un 
corant na WEB Aruba N.V. a 
bay mira nos cifranan pa cu 
pagamento na tempo di co- 
bransanan di awa. Ta resulta 
cu durante e ultimo 3 ananan 
e consumidor ta paga su co- 


bransa di awa na tempo. Esnan 
cu no ta paga na tempo ta rond 
di 10% di e total. 

Pa loke t’e prome 3 luna di 2008 
WEB Aruba N.V. ta mira e me¬ 
sun percentahenan caminda cu 


10% di e total di consumidor no 
ta paga nan cobransa di awa na 
tempo. Pero mester bisa aserca 
tambe cu dentro di un luna e 
consumidor cu no a paga ta bin 
paga su cobransa di awa. Un 
minimo di solamente 1% no ta 


logra esaki. 

Pues e bon custumber di paga 
awa na tempo ta keda vigente 
aki na Aruba. WEB Aruba N.V. 
ta sumamente satisfecho cu e 
consumidor ta mira e impor- 


tancia pa paga awa na tempo 
y asina evita cu eventualmente 
lo por bin sera kranchi na cas 
y pone un aviso pa notifica cu 
mester habri e kranchi bek y 
pasa paga e cobransa di awa 
atrasa. 

Tata no kier pa strobe 
di mira futbol 

UN mama a bai Warda di Polis di Oranjestad diabierna pa 1.30 
merdia y ta bisa polis pa nan yude den un problema cu ta facil pa 
resolve, pero p’e tabata casi imposibel. 

E ta bisa polis cu su yiu homber a haya un accidente na scol, y ora 
cu el a bai poli, nan a nenga di yuda e mucha, como cu e no tabatin 
su carchi di AZV. 

E mama ta bisa polis cu el a bai busca un carchi nobo na AZV, como 
cu el a perde esun di e mucha, pero eynan e ta tende cu nan tin 
mester di tur informacion di e tata pa nan por dune un carchi nobo. 
E mama a bay mesora na cas di e tata di e mucha na Santa Helena 
pa bai busca e informacionnan necesario, pero pa su sorpresa e tata 
a bise cu e no por dune e ora ey, como cu e ta mirando futbol. 
Polis a bay cu e mama na cas di e tata, p’e por a haya e carchi di 
idenficacion di e tata, asina e por a bay saca carchi di AZV p’e 
mucha por a haya ayudo medico na Poli. 


TA BENDE 


TERENO 

EINGEDOM 

916M 2 na 
Tanki Leendert. 
Prijs 115.000 pa mas 
informacion 
yama 5931082 


Trahadornan di banco a kere 
cu tabata trata di atracado 

POLIS ta haya un informacion diabierna pa 10.10 di mainta, for 
di un banco, unda nan a bisa polis cu tin aigun hende ta cana cu 
cover-all preto y cara tapa den caya na San Nicolas. 

Nan a pensa cu lo ta trata di hendenan cu kier comete atraco. 
Mesora polis a bai den caya y ta topa cu un cantidad di alumno di 
Colegio, kendenan ta bisa polis cu nan ta bezig cu e asina “Vossen- 
jacht”, un wega cu e docentenan ta bisti na preto y nan mester 
busca nan. Polis a bai banco y a trankilisa e trahadornan. 


STICHTING VOOR VOLKSHY GIENE VAN 


Het Wit Gele Kruis Aruba 

Sinds 1959 ten dienste van de Arubaanse gemeenschap 
Tel: 5824444/Fax: 5824411 



Ora bo tin (diabetis),bo pancreas no por produci 
insulina mas. Insulina ta necesario pa yuda e sucu sali 
for di sanger pa drenta e celnan di curpa. E celnan ta 
usa e sucu como energia. Sin insulina sucu dimas ta 
keda den sanger y esaki ta duna kehonan: hopi sed, ur 
vista neboloso, urina hopi,cansancio y bo por baha 
peso. 

Pa termino largo bo por haya problemanan cu e 
aderma y nervionan. Anto,bo mester di insulina! 


Pa mas informacion : 582-4444 


TA BUSCA 


PA HUUR 
URGENTE 

Cas cu cura di minimo 
2 kamber (Bashi) 

MaxAwg. 1000,- p/l 

Tel: 5834624-7431201 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

MEDIUM #2 



Servicio pa Comunidad 

^Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O s stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda | 

Pabou di Brug: Botica Dakota 
Pariba di Brug: Botica Centro Medico 

Dokter na Warda ■m 

Pabou di Brug: dr. Jacques van Veen 
Pariba di Brug: dr. Eugenius Boderie 


Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

E dolo di laga bai 

E adolecente promedio ta purba tur sorto di manere pa 
scapa di control di mayor, y durante e ananan tumuloso 
aki, hopi mayor lo no kier haci nada otro sino di mustre 
porta di cas. Pero ora e tempo yega, laga un yiu bai hopi 
biaha ta doloroso, sino imposibel pa hopi mayor. Mayornan 
cu a lanta na yiunan cambiando nan bruki, pasando nan 
dor di cuido diario; guiandonan dor di purunchi y 
graduacion, hopi biaha kier tene nan yiunan cu nan te hopi 
despues cu nan papel como mayor a caba. 

E mesun compromiso y amor, cu ta pone mayornan haci 
asina un bon trabao ora nan yiunan ta chiquito, por haci 
tambe cu nan kier tene mucho duro na nan yiunan, ora 
esakinan bira grandi y adulto. Tin aigun mayor cu tin asina 
hopi necesidad di nan yiunan cu ta dificil pa laga nan bai. E 
yiunan ta bira extension di e mayornan y nan ego ta hopi 
relaciona cu otro.Tog, ta responsabilidad di mayornan pa 
laga bai y libera e adolecente adulto pa e busca su mes 
caminda. Mayornan cu ta nenga di laga bai hopi biaha ta 
forza nan yiunan pa escohe entre dos alternativa hopi 
robez.Un di nan ta pa baha cabez pa e dominio y 
manipulacion di mayor, cu ta haci cu nan ta bira 
marionetanan dependiente y keda mucha pa semper. 

E otro ta di reponde fuertemente, manera un volcan cu ta 



kil 

JLA JUMP 

PA TUR FIESTA 
PA MUCHA 

^ YAMA 

"5923523 / 5838769 


Un mucha homber ta haya 
golpi di 4 mucha homber 


ASISTENCIA di polis a wordo pidi diabierna atardi pa 3.30 banda 
di Centro Deportivo Betico Croes, unda 4 hoben lo ta maltrata 
otro mucha homber. Polis a bay y ta tende for di e hoben cu aigun 
trahador di Idefre a bin yude y a kita e mucha hombernan for di 
dje. E mucha homber J.J. naci na Aruba di 14 ana, ta bisa polis cu 
e tabata canando y 4 mucha homber a bin riba dje y a atake. 

E ta bisa cu e conoce uno, como un tal Rodney cu ta biba na Seroe 
Biento. Segun su declaracion e muchanan a dal’e cu skop y mokete. 
Polis a mira cu e tabatin su wowo drechi hincha. E ta bisa cu e no a 
haci nan nada, y no sa pakico nan a atake. Polis a bis’e pa e yama 
su mayornan y hibe poli pa tratamento y despues bai duna keho 
na Recherche. 


Homber a haya hinca na su 
bariga y no kier bai poli 


rementa y basha su lava riba tur loque ta den su caminda. 
Pa manda bo yiu suavemente den mundo riba su mes, 
check bo mes mannan prome. Bo ta wantando nan mucho 
duro? Si esey ta asina, anto esaki por ta e miho momento 
pa laga bai un poco. 



Guyabastraat 4, Dakota Tel: 582 4748 


PRESENCIA di polis a wordo pidi na Aruba Rumshop na San Ni¬ 
colas. Un rato despues, ambulance ta bai Warda di Polis y ta bisa cu 
e homber M.A.R.M. naci na Santo Domingo di 36 ana, tabatin un 
hinca formal na su bariga, pero e no kier bay poli pa tratamento. 
Nana bisa polis cu e homber a drenta auto y no kier bay cu nan. 
Mesora polis a bay n’e rumshop y ta topa cu e victima cu un hinca 
formal bao su lombrishi. Polis a logra bahe for di auto y a bis’e p’e 
drenta ambulance pa bay poli pa tratamento, pero el a nenga y a 
bolbe subi su auto y a bay su cas. 

Diez minut despues, polis a haya informacion for di poli cu e 
homber a bay pa tratamento. Pero mirando e gravedad di e hinca, 
dokter a mande cu urgencia hospital, pa e wordo opera. 

Polis a bay pa tuma su declaracion, pero mirando su situacion, 
mester warda te ora cu e bira bon. 


TIPO Dl CAMBIO 

Valido pa 16 juni 2008 


OFICIAL 


PlacaExtranhero 

US Dollar 
CAN Dollar 
Engelse Pond Sterling 
ZAitserse Frank per CHF. 100 
NedArt GUden perANG 100 

J apanse yen perj PY. 10.000 
EuoperXEU. 100 


BankRapieren 

177 

171 

3.40 

169.25 

98.00 

163.01 

272.67 


Berta 

na 

Pltiico 


Wsselerv Chøque 

ReisChequeen 

OuerBoekingen 

1.78 

1.73 

3.45 

169.97 


100.00 biljetten 100.20 
dig/a^etxieking 100.00 



164.49 

273.14 


16615 

275.89 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 



Horoschoop | 

ij^jArieS 21 Mrt- 20 Apr 

Kizas no pa casualidad, un amigo of 
amante di pasado lo contactabo awe. No pa renova 
e relacion, pero pa haya bo conseho. Scucha 
atentamente y conseha loke bo curazon bisa cu ta 
lo corecto. 

fÆX 'auro 21 Apr - 20 Mei 

Awe ta un dia perfecto pa cuminza cualkier 
proyecto relaciona cu scirbi, actua of papia. Lo bo 
mantene gran energia door di papia cu amigonan 
intimo. 

x^Geminis 21 Mei-20Jun 

Øl Awe lo bo por haya un noticia preocupante, 

kizas for di leu. Ta probabel cu e no ta nada serio, 
pero por ta suficiente pa bo tine den bo cabez. 

Cancer 21 jun-20jui 

Confia den bo instintonan na tur momento. 
Ta probabel cu bo conecta cu un sociedad 
maraviyoso, cu lo yudabo pa concretiza e plannan 
cu bo tin den mente y bo kierdesaroya awor. 

Leo 21 Jul - 20 Aug 

lp Un forza radical parse ta buscando 

problemanan y lo ta desafiando bo balornan di con 
mester haci e cosnan y kico ta loke bo ta stima 
mas. En realidad esaki ta un dolor creciente cu bo 
mester pasa aden ora bo avanza den bo evolucion 
personal. 

Virgo 21Aug-20Sep 

Un pareha cu nan yiu lo por bishitabo 
awe. U n di nan dos por tin un relacion laboral cubo. 
Lo por surgi un conversacion interesante y por haci 
plannan pa futuro. 

Libra 21 sep-2ookt 

Awe ta un gran dia pabo caminda bo por 
expresa tur bo emocionnan, pero no bai mucho 
liher. C lavenan di dia ta ternura y educacion. 

• Scorpio 21 okt - 20 nov 

Un familiar femenino ta malo of den 
problemanan, y awe lo bo ta preocupa, pasobra bo 
no lo ricibi comunicacion di su banda. Intentonan 
pa yame no lo ta fructifero, pero corda 'no news is 
good news'. 

Sagitario 21 n ov - 20 Dec 

Awe bo lo haya informacion relaciona cu 
expansion di bo carera, bo negoshinan of bo bida 
personal. E ta un desaroyo positivo, aunke e lo 
bruhabo un tiki. 

Capricornio 21 Dec 20j an 

Awe bo lo portin bishita of un cita programa 
pa anochi. Pa atardi lo bo sinti bo mes cansa pa sali 
y lo bo duda sicancela of no. Mantene bo cita, pero 
na cas. 

|t3L Aquarius 21 jm 2 Fei 

^wKa’ Circunstancianan inusual lo cambia e 

curso di bo orientacion creativo. E lo portrata di un 
tecnologia nobo, y ta probabel cu e ta relaciona cu 
busca, comparti y usa informacion. 

jfø Piscis 21 Feb - 20 Mar 

Cierto conversacionnan revelador 
cu amigonan of famia por trese recuerdonan 
traumatico di pasado cu bo a laga atras. Esaki lo por 
splica un cantidad di obstaculonan cu a presenta 
ultimoi temponan. Libera e emocionnan y supera e 
problemanan y bo no lo tin limitenan mas. 

Empleadonan di DOW a ricibi curso di 
capacitacion di AIS riba uso di ekipo pisa 



DIASABRA ultimo a finaliza 
un curso di capacitacion cu 
Aruba Industrial Services N.V., 
representante local di Cat¬ 
erpillar Dealers, a organisa 
specialmente pa empleadonan 
di Dienst Openbare Werken 
(DOW). 

Un total di cinco (5) curso 
dirigi riba uso di ekipo pisa, a 


wordo specialmente disena pa 
trahadornan di DOW. 

E cursonan cu a wordo duna 
tabata di: “Dozer Operator”; 
“Wheelloader Operators Train- 
ing”; “Motor grader Operators 
Training”; “Bobeat Operators 
Training” y “Backhoe-loader 
Operators Training”. 

Tur e cursonan aki tabatin un 


duracion di tres (3 dia, cu ta 
encera 24 ora). Y entre 8 pa 10 
persona por a participa den e 
cursonan. 

E trahadornan di DOW a siha 
pa den forma sigur y eficiente 
maneha un di e ekiponan pisa cu 
nan ta traha eune diariamente. 
E cursonan aki ta necesario pa 
evita cualkier tipo di accidente 


cu ta pone cu un ekipo asina aki 
cay for di servicio. 

Pasando e curso aki, e empleado 
lo por: Sa e reglanan pa traha cu 
un ekipo pisa; describi y dem- 
ostra e inspeccion corecto di e 
machinnan; identifica e sistem- 
anan di di e diferente ekiponan 
pisa; identifica tur e simbolo- 
nan y e sistema di e mashinnan; 


nan lo sa e procedura corecto pa 
start y paga un aparato asina; 
sa e tecnicanan di operacion di 
cada un di e mashinnan y por 
demostra e eficiencia di un di e 
mashinnan aki. 

Pa por pasa e curso aki y ricibi 
e certificado, mester score 70% 
den e test escrito y e practica si 
mester ta 100% bon. 


Jairzinho E. Pourier a gradua na Trent University na Canada 



DIA 5 di juni ultimo Jairzinho E. Pourier, den presencia di su mayornan Eddy y Irena, su ruman 
Elizair, amigonan y conocirnan, a ricibi su Bachelor in Business Administration (BBA) degree in the 
Honours Program for di Trent Univesirty na Peterborough, Ontario, Canada. Jairzinho tambe a ricibi 
un Minor degree den Hispanic Studies. Algo remarcabel ta cu Jairzinho ta e prome Arubiano cu a 
gradua di Trent University. Jairzinho a euminsa scol basico aki na Aruba na St. Dominicus College. 
Despues di esey Jairzinho a sigi na Colegio Arubano y caba su VWO. Na 2004 e la bay pa studia na 
Canada y 4 aha despues a logra su meta y a ricibi su BBA in Honours y un Minor den Hispanic Stud¬ 
ies. Jairzinho ta haya masha pabien di henter su famia y amigonan, conocirnan cu ta desea Jairzinho 
tur clase di éxito den futuro. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Hilaridad di Bida!! 


CU hopi atencion mi a lesa e 
articulo di dr. Anaya den corant. 
Mi casa dr. Berlinski a pasa den 
e mesun situacion cu Anaya ta 
den aworaki. Dr. Berlinski di 
un dia pa otro a haye cu e no 
tin trabao mas, y tampoco en- 
trada pa cria su famia y tambe 
pa paga tur su compromisonan 
di tur luna cu e mester cumpli 
cu nan. 

E tambe a bay pidi AZV y direc- 
tie di Hospital pa extende su 
contract pa dos ano mas. DOS 
ana no TRES. 

Pero tur dos instancia a nengu’e 
retondamente. E la bay puntra 
mescos cu dr Ayala si e habri su 
consultorio priva si e por pone 
su pacientenan den Hospital. 
Cortesta di Hospital tabata no 
su persona: NO. 

Bo por bin haci bishita den hos¬ 


pital, pero bo no mag di mishi 
cu nada den Hospital. El a pidi 
te hasta p’e bay traha n’e Centro 
Medico San Nicolas, caminda 
cu nan mester di hende. Tambe 
nan a nenge. 

Ni un recept pa un paciente e 
por a scirbi mas. Esey tabata 
su danki despues di mas cu 28 
ana trahando como Medico 
Cirujano aki na Aruba. 
Trahando duro, coriendo warda 
pisa pa un miserable salario di 
Volksgezondheid cu despues 
cu kita tur impuesta ta keda cu 
3000 mil florin. 

Awe situacion ta otro p’e dok- 
ternan. Cada paciente cu nan 
atende ta placa. Cada ingreep 
cu nan haci ta placa. E tempo 
aya Saladin, Engelbrecht, Hage 
q.e.p.d y tambe Berlinski a traha 
duro pa pacientenan di PPK 


sin haya placa. E tempo aya no 
tabatin Cirujano Orthopedico, 
no tabata tin Cirujano Plastico 
no tin tanto especialisacion cu 
tin awe, pero nan tur mester a 
atende tur e casonan ey. 

SVB e tempo ey tabata paga 
16.00 florin pa cada paciente 
cu nan mira. E tambe a traha 
tur e ananan ey sin un pensioen 
adecuado p’e por tin awe pa cria 
su yiunan. Un dia pa otro nos a 
hayo nos mes cu decisionnan 
clave mester a wordo tuma. 
Famianan mester a parti for 
di otro. Yiunan akinan y tata 
trahando afo buscando provenir 
pa nan. 

Hospital a pone un fiesta pa cel- 
ebra dr. Berlinski su salida como 
cirujano. Coleganan”?? si bo 
por yama nan asina a haci mofa, 


ahari,... acherchadidje. Lubi- 
dando cu manan nan tambe lo 
ta den mesun situacion. 

No ta dr. Anaya so ta bayendo 
tin mas ta bayendo. 

Gracias a Dios cu semper dr. 
Berlinski a mantene su licenci- 
anan medico Americano valido 
no Merca. Ora bo propio pais 
ta core cubo, otro pais to habri 
braza hancho tumabo. 

Awor aki e ta felix trahando na 
California. Su pacientenan, e 
nursenan y staff completo ta 
feliz y contento aya na Califor¬ 
nia cu su trabao. Riba henter 
continente Americano e por 
scirbi recept. Menos riba su 
propio isla. 

Mas tristo di henter e caso aki ta 
cu ta hendenan cu menos stu- 
dio, menos preparacion medico 


cune ta bin bisa dr. Berlinski 
kico pa haci, esey t’e caso tambe 
p’e otro dokternan. Mescos 
t’e caso di AZV hendenan sin 
estudio ta dicidi pa hendenan 
cu mas estudio. 

Den politica ta mesun cos, 
politiconan cu ta aparece riba 
listanan politico sin estudio of 
preparacion adecuado ta dicidi 
riba henter un pueblo su porve- 
nir y destino. 

AZV ta un ehempel clave di un 
desastre tuma dor di nan. Ta na 
Aruba so e cosnan aki ta posibel. 
Pesey ARUBA ta tambe unda 
ARUBA ta awe. 

Manera dr. Berlinski a bisa e ta 
dicidi ki dia e ta stop di practica 
medicina. Ningun hende of in¬ 
stancia to dicidi esey pe. 

Sra. Astridk Berlinski-Croes 
esposa di Dr. Berlinski 


No ta tur cos ta negativo, pero tin hende positivo tambe 


MI kier a duna un pluimpje 
p’e tremendo trato cu mi famia 
y mi persona a ricibi dor di e 
trahadornan na AQUARIUS 
Restaurant, pero tambe for 
di personal di Renaissance 
Hotel. Nos a bai lunch diado- 


mingo 15-juni-2008.Cumin- 
sando for di ora cu nos ta na 
entrada di e restaurant ta cu 
ora nos a caba cu nos lunch. 

Mi querida mama ta un persona 
den rolstoel y manera cu nos a 


yega, un personal di mantain- 
ance a core bin habri porta pa 
nos (dus no un trahador di e 
restaurant) y pa casualidad 
ora cu nos ta saliendo net e ta¬ 
bata pasando y carinosamente a 
bolbe habri e porta pa nos. 


Asina nos ta hiba nos turismo 
dilanti, un petje af pa boso. 

E personal di e restaurant tam¬ 
be, un trato cu hopi amabilidad, 
carinosidad y e atencion for di 
ora cu bo drenta te ora bo sali, 


locual cu no ta tur caminda bo 
sa hana awendia. 

Otro cos mas, e lunch tambe 
tabata tremendo, masha dushi 
mes. 

Nelson 


PFTSA a yama Occidental Grand Aruba bonbini na su miembrecia 



PENSION Fund Tourism Sec- 
tor Aruba a yama Occidental 
Grand Aruba bonbini na su mi¬ 
embrecia, na nomber di e famia 
tremendo di companianan cu 
ta inclui Aruba Hotel and Tour¬ 
ism Association, Amsterdam 
Manor, Aruba Beach Club, BSL 
Laundry, Calloway Catering, 
Casa Del Mar, Chalet Suisse, 
De Palm Tours, Divi Divi Beach 
Resort, Divi Phoenix, Divi Vil- 
lage, Economy Car Rental, 
FADA, Free Zone Aruba NV, 
Hertz Rent A Car, Holiday Inn 
Sun Spree, Keppel Entertain- 
ment N.V., La Cabana Beach & 


Racquet Club, Manchebo Beach 
Resort & Spa, Matilde's Restau¬ 
rant, Playa Linda Beach Resort, 
Radisson Aruba Resort Casino 
& Spa, Tamarijn Beach Resort, 
Tec Inc., the Links Golf Course, 
Penha Aruba & Curacao, Aruba 
Restaurants, Grobo N.V., Dutch 
Village, Heritage Development 
y Romite. 

PFTSA a wordo funda na 1992, 
como un iniciativa di AHATA 
y FTA, ya cu tur dos tabata 
comparti e mesun vision pa e 
necesidad di crea un plan di 
pensiun cu lo provee trahador¬ 
nan den e industria di turismo 


cu un entrada suplementario 
ademas di e pensiun general di 
viehez cu ta wordo provei pa 
Gobierno. 

E fondo ta wordo regula pa 
Banco Central di Aruba. 
PFTSA, segun Director Gerente 
Sanaa Bergen, ta lucha pa ta e 
prome escohencia di dunador- 
nan di trabou y empleadonan, 
pa ehecucion di nan plan di 
pensiun. 

PFTSA ta dirigi pa un hunta di 
directiva cu ta consisti di un 
cantidad igual di representante 
didunadornan di trabou como 
di empleado. 

Rotary a entrega premio di Fiesta Rotaria 

Donacionnan a suma un total di 265 mil florin 


FOR di mannan di Presidente 
di Rotary Club of Aruba, sr. Bert 
Kamsteeg, Rotary a entrega e 
premionan oficial di e rifa di 
Fiesta Rotaria. Di e fondonan 
cu a recauda di Fiesta Rotaria 
e biaha aki, un total di 265 mil 
florin lo ser haci nan donacion 
pa hopi instancia na Aruba. 

E ganadornan feliz di e prego- 
nan di e rifa di Fiesta Rotaria 
2008 a keda encanta cu nan 
premio. Rotary ta gradici tur 
e sponsornan cu e yuda haci 
e rifa aki posibel, dor di con- 
tribui na e lista di premio. Un 
pabien grandi ta bai na tur e 
ganadornan. 

Presidente di Rotary, sr. Bert 
Kamsteeg, ta gradici tur esnan 
cu a yuda contribui n’e rifa. “Di 
e forma aki Rotary por sigui 
yuda Aruba. Sin boso ayudo 
Rotary lo no por traha y asina 
hasi un diferencia den bida di 
esnan mas den necesidad. 
Rotary Club of Aruba lo haci 
donacion na hopi instancia na 
Aruba pa 2008, cual ta suma un 
total di 265 mil florin. 

Instancianan cu lo ricibi don¬ 
acion na 2008: Fundacion Cen¬ 
tro pa nos Grandinan Kibraha- 
cha; YMCA of Aruba; Social 
Fund Colegio; Scouting Aruba/ 
Scouts; Arubaanse Padvinders- 


gilde; Demolay; Fundacion 
Hende Muher Den Dificultad; 
Rainbow Giris; Edmond Harms 
Foundation; Fundacion pa Nos 
Muchanan; FUNARI; Fundacion 
Respetami; Fundacion Telefon 
pa Hubentud; FEPO; FADA; 
Samba: Rehabilitation drug 
addicts; Fundacion Autismo 
Aruba; Animal Rights Aruba; 
Dakota Scol di Deporte. 

Aruba, danki pa a yuda Rotary 
yuda Aruba. 












































































